Ηλικία και χρωμοσωμικές ανωμαλίες (Σύνδρομο Down) | Εξωσωματική Γονιμοποίηση στο ΕmBIO | www.ivf-embryo.gr\nΗλικία και χρωμοσωμικές ανωμαλίες (Σύνδρομο Down)\nΘα γίνω 35 χρονών τον Αύγουστο. Είμαι υπέρβαρη αλλά δραστήρια, και έχω κανονικούς κύκλους περιόδου. Ο σύζυγός μου είναι 36 χρονών και έχουμε δύο υγιεί κορίτσια, ηλικίας 5 ετών και 6 ετών. Θα θέλαμε πολύ να κάνουμε σύντομα άλλο ένα παιδί. Ποιες είναι οι πιθανότητες να κάνουμε παιδί με γενετικό ελάττωμα λόγω της ηλικίας μου; Έχει καμία σημασία το ότι η περίοδός μου ξεκίνησε όταν ήμουν 16.5 ετών; Οι δύο προηγούμενες υγιείς, αδιατάρακτες εγκυμοσύνες χαμηλώνουν τις πιθανότητες των γενετικών ελαττωμάτων ή των χρωμοσωμικών προβλημάτων; Έχω ψάξει στο Διαδίκτυο ατέλειωτα και δεν έχω βρει απαντήσεις σχετικά με αυτές τις συγκεκριμένες ερωτήσεις.\nΜια βασική ανησυχία σχετικά με την εγκυμοσύνη μετά την ηλικία των 35 είναι ο αυξημένος κίνδυνος χρωμοσωμικών ανωμαλιών. Οι χρωμοσωμικές ανωμαλίες που έχουν σχέση με την ηλικία, όπως το Σύνδρομο Ντάουν, εμφανίζονται σε 1 περίπου από τις 200 εγκυμοσύνες (περίπου μισό τοις εκατό) για τις γυναίκες ηλικίας 35 χρονών, έτσι αυτό δεν αποτελεί μεγάλη ανησυχία για σας αυτή τη στιγμή. Ωστόσο, για γυναίκες ηλικίας 40 χρονών κατά τη διάρκεια της εγκυμοσύνης, ο κίνδυνος αυξάνεται κατά 1-2 τοις εκατό περίπου.\nΤα χρωμοσωμικά προβλήματα που έχουν σχέση με την ηλικία ξεκινούν συνήθως κατά τη διάρκεια της μείωσης, όταν το ωάριο εξαλείφει τα μισά από τα 46 του χρωμοσώματα για να προσαρμόσει τη γενετική συμβολή του αρσενικού. Τα χρωμοσώματα χωρίζονται από μικροσκοπικά ινίδια που ονομάζονται άτρακτοι, τα οποία φαίνεται ότι γίνονται εύθραυστα και σπάζουν ή αποσυνδέονται από τα χρωμοσώματα καθώς οι γυναίκες μεγαλώνουν. Αυτή η θραύση ή αποσύνδεση μπορεί να οδηγήσει σε ένα μη φυσιολογικό αριθμό χρωμοσωμάτων στο ωάριο, μία κατάσταση που ονομάζεται ανευπλοειδία. Αυτό συμβαίνει περίπου στο 33 τοις εκατό των ωαρίων στην ηλικία των 35 και περίπου στο 50 τοις εκατό των ωαρίων στην ηλικία των 40. Ευτυχώς, λίγα από αυτά τα μη φυσιολογικά ωάρια θα γονιμοποιηθούν ή θα αναπτυχθούν σε ανιχνεύσιμες εγκυμοσύνες. Έτσι, ο κίνδυνος γενετικά μη φυσιολογικής εγκυμοσύνης είναι πολύ χαμηλότερος από τον κίνδυνο μη φυσιολογικού ωαρίου.\nΚαθώς μεγαλώνετε, ο κίνδυνος αυξάνεται επίσης για τα μη χρωμοσωμικά γενετικά ελαττώματα (συγγενή ελλείμματα) και για τις επιπλοκές της εγκυμοσύνης, όπως ο διαβήτης της κύησης, η προεκλαμψία και η ενδομήτρια υπολειπόμενη ανάπτυξη. Ωστόσο, στα 35, η ηλικία σας παίζει μικρό ρόλο σε οποιαδήποτε από αυτές τις επιπλοκές. Η ηλικία κατά την οποία αρχίσατε να έχετε περίοδο (εμμηναρχή) δεν φαίνεται να επηρεάζει αυτόν τον κίνδυνο, ούτε και το προηγούμενο ιστορικό σας με φυσιολογικές εγκυμοσύνες.\nΔείτε πώς μπορεί να αποφευχθεί το Σύνδρομο Down με την Προεμφυτευτική Γενετική Εξέταση.


Η ΑΝΤΙΔΗΜΑΡΧΟΣ ΑΝΝΑ ΚΟΥΤΡΟΥΜΠΑ στον «Π»: «Θέλουμε μια Άρτα που θα αξιοποιεί όλες τις δυνατότητές της και θα προστατεύει την ανθρώπινη αξιοπρέπεια»!\nΔημοσιεύτηκε: 08 Αυγούστου 2017\n«Όραμά μας είναι να ζούμε σε μια Άρτα η οποία θα αξιοποιεί κάθε της δυνατότητα και πάνω απ’ όλα το ανθρώπινο δυναμικό της… μια πόλη που θα κυριαρχεί η αξιοπρέπεια, ιδιαίτερα αυτές τις εποχές που έχει δεχθεί ισχυρά πλήγματα…»\nΤα παραπάνω λόγια ανήκουν στη νεαρή Αντιδήμαρχο Αρταίων ΑΝΝΑ ΚΟΥΤΡΟΥΜΠΑ, η οποία μίλησε στον «ΠΑΡΑΤΗΡΗΤΗ» για τις αρμοδιότητές της και για τις μέχρι τώρα δραστηριότητές της, καθώς και για τους στόχους και τις προτεραιότητες της σημερινής Δημοτικής Αρχής στους ευαίσθητους τομείς της κοινωνικής πρόνοιας και της αλληλεγγύης.\nΤο περιεχόμενο αυτής της συνέντευξης έχει ως εξής:\nΚυρία Κουτρούμπα, ως νέα αντιδήμαρχος του Δήμου Αρταίων αναλάβατε τους ευαίσθητους και δύσκολους τομείς της Κοινωνικής Πρόνοιας και της Αλληλεγγύης, τομείς που κρίνουν σε μεγάλο βαθμό και την εκάστοτε Δημοτική Αρχή. Ποιες είναι οι εντυπώσεις, ποιες οι πρώτες σας κινήσεις και δράσεις και ποιοι οι επόμενοι στόχοι σας;\n«Πράγματι η Κοινωνική Αλληλεγγύη και η Πρόνοια, ειδικά αυτή την εποχή είναι ένας τομέας ιδιαίτερα σημαντικός, που χρειάζεται όραμα, διάθεση για προσφορά, αλλά και πολλή υπομονή. Ο Δήμαρχος Χρήστος Τσιρογιάννης με εμπιστεύτηκε με αυτή την δύσκολη αποστολή και τον ευχαριστώ.\nΒασική μας πεποίθηση είναι ότι η Κοινωνική Αλληλεγγύη και η Πρόνοια δεν είναι τομείς στους οποίους πρέπει να κάνεις πολιτική, ούτε να ενεργείς μόνο για το θεαθήναι. Για αυτό στο Δήμο Αρταίων, όχι μόνο τώρα, αλλά από τη αρχή της θητείας μας και επί αντιδημαρχίας του κ. Πατήλα, γινόταν και γίνεται αθόρυβη αλλά πολύ ουσιαστική δουλειά.\n«Τρέχουμε» προγράμματα κοινωνικής μέριμνας όπως το ΤΕΒΑ, όπου μοιράζουμε τρόφιμα και άλλα είδη πρώτης ανάγκης στους απόρους συμπολίτες μας, υλοποιούμε το Κοινωνικό Εισόδημα Αλληλεγγύης, ενώ καθημερινά βοηθάμε τους απόρους του Δήμου μας. Δόθηκε τα Χριστούγεννα και το Πάσχα χρηματικό ποσό σε οικογένειες του Δήμου και καλάθια με τρόφιμα από τα Σούπερ Μάρκετ «ΑΒ Βασιλόπουλος». Το ίδιο θα κάνουμε και τώρα το Δεκαπενταύγουστο για πρώτη φορά.\nΕπιπλέον, δημιουργήσαμε το Ταμείο Κοινωνικής Αλληλεγγύης, μετά τις καταστροφικές πλημμύρες του 2015, μέσα από το οποίο χρηματοδοτούμε κοινωνικές δράσεις. Πρόσφατα, μάλιστα, αγοράσαμε και τοποθετήσαμε έναν φορητό απινιδωτή έξω από το Δημαρχείο, με πόρους του Ταμείου.\nΠαράλληλα, για πρώτη φορά δημιουργήσαμε την Χάρτα και το Μητρώο Εθελοντών του Δήμου Αρταίων, στο οποίο έχουν εγγραφεί συμπολίτες μας που επιθυμούν να βοηθήσουν τον συνάνθρωπό τους σε κάθε τομέα της καθημερινότητας.\nΦυσικά δεν περιοριζόμαστε σε αυτά. Το επόμενο διάστημα θα συνεχίσουμε την δράση μας, ενώ για τον Οκτώβριο προγραμματίζουμε μια μεγάλη εκδήλωση για την καμπάνια «Όλοι μαζί μπορούμε». Πρόκειται για έναν αγώνα δρόμου, στον οποίο όλοι θα δώσουν τρόφιμα για τους απόρους συμπολίτες μας.\nΓενικότερα, το κομμάτι της κοινωνικής μέριμνας είναι μια καθημερινή μάχη, στην οποία ενώ μπορεί να προγραμματίσουμε κάτι, λόγω των πολύ δύσκολων συνθηκών που βιώνουμε όλοι, μπορεί να προκύψει κάτι έκτακτο και να μας αλλάξει εν μέρει τον προγραμματισμό. Στόχος μας είναι να βοηθάμε κάθε έναν συμπολίτη μας που έχει ανάγκη».\nΟ τομέας της Κοινωνικής Πρόνοιας είχε ιδιαίτερα αναπτυχθεί επί αντιδημαρχίας Βίκυς Βασιλάκη, η οποία, παρουσίασε ένα σημαντικό έργο, που αναγνωρίστηκε και επιβραβεύτηκε από την τοπική κοινωνία. Πιστεύετε ότι και επί των ημερών σας θα συμβεί το ίδιο;\n«Το έργο της παρούσας Δημοτικής Αρχής έχει ήδη αναβαθμιστεί ποιοτικά και ποσοτικά. Σαφέστατα και δεν μειώνω το έργο που έγινε παλιότερα, αλλά σήμερα οι ανάγκες του κόσμου είναι πάρα πολύ αυξημένες, οι άποροι έχουν πολλαπλασιαστεί και η παρούσα Δημοτική Αρχή έχει δείξει ότι μπορεί να ανταπεξέλθει στις δυσκολίες και στις ανάγκες των συνδημοτών μας.\nΠροσπαθούμε με όσο το δυνατό πιο διακριτικό τρόπο ,με σεβασμό και κατανόηση προς τον ανθρώπινο πόνο να προσφέρουμε τα μέγιστα και καλό θα ήταν να μείνουμε σ’ αυτό. Ως εκ τούτου οι όποιες συγκρίσεις με πρόσωπα και καταστάσεις, απλά δε πρέπει να μας απασχολούν».\nΠοιες άλλες δομές είναι στις αρμοδιότητες σας, θα αναπτυχθούν και νέες και αν ναι, σε ποια επίπεδα θα κινούνται;\n«Στο τομέα των αρμοδιοτήτων μου σύντομα προστίθενται καινούργιες κοινωνικές δομές παροχής αγαθών όπως το Κοινωνικό Παντοπωλείο και συσσίτιο που θ’ απευθύνεται σε τουλάχιστον 150 ωφελούμενους με στελέχωση 5 ατόμων και θα διανέμει δωρεάν σε καθημερινή βάση τρόφιμα-είδη παντοπωλείου-ατομικής υγιεινής –κατεψυγμένα προϊόντα-είδη ένδυσης και υπόδησης καθώς και είδη ψυχαγωγίας και θα παρέχει καθημερινά γεύματα σε άτομα που πλήττονται ή απειλούνται από ακραία φτώχεια.\nΤο Κοινωνικό Φαρμακείο επίσης είναι μια καινούργια κοινωνική δομή που θ’ απευθύνεται σε τουλάχιστον 100 ωφελούμενους και θα στελεχωθεί με 2 άτομα προσωπικό και θα παρέχει στα ωφελούμενα άτομα, δωρεάν φάρμακα, υγειονομικό υλικό και παραφαρμακευτικά προϊόντα τα οποία θα εξασφαλίζονται μέσα από συνεργασίες με φαρμακοβιομηχανίες, τον τοπικό φαρμακευτικό σύλλογο, καθώς και από τη συμμετοχή και κινητοποίηση συλλογικών φορέων, επιχειρήσεων και πολιτών.\nΣυνεχίζουμε με το Κέντρο Κοινότητας ,που στόχο έχει την ανάπτυξη ενός τοπικού σημείου αναφοράς για την υποδοχή, εξυπηρέτηση και διασύνδεση των πολιτών με όλα τα κοινωνικά προγράμματα και υπηρεσίες που υλοποιούνται στη περιοχή του Δήμου Αρταίων. Η Δομή θα εποπτεύεται από την Κοινωνική Υπηρεσία του Δήμου και θα παρέχει υποδοχή-ενημέρωση και υποστήριξη των πολιτών, συνεργασία με Υπηρεσίες και Δομές και παροχή Υπηρεσιών που θ’ αποσκοπούν στη βελτίωση του βιοτικού επιπέδου και θα διασφαλίζουν την κοινωνική ένταξη των ωφελουμένων.\nΤο Κέντρο Κοινότητας θ΄απασχολήσει 3 υπαλλήλους και θα παρέχει τις ακόλουθες υπηρεσίες: υποδοχή -ενημέρωση - υποστήριξη των πολιτών, συνεργασία με υπηρεσίες και δομές, παροχή υπηρεσιών που θα αποσκοπούν στη βελτίωση του βιοτικού επιπέδου και θα διασφαλίζουν την κοινωνική ένταξη των ωφελουμένων. Το Κέντρο διασυνδέει τα ωφελούμενα άτομα- πολίτες του δήμου Αρταίων με επιμέρους φορείς και υπηρεσίες (υπηρεσίες ΟΤΑ, δημόσιες υπηρεσίες, εθελοντικές οργανώσεις, οργανισμούς κοινωνικού χαρακτήρα κλπ) για την εξυπηρέτηση των αναγκών τους. Θα στεγαστεί σε δύο γραφεία στο ισόγειο του Δημαρχιακού Καταστήματος στην Άρτα και θα λειτουργεί από Δευτέρα έως Παρασκευή και ώρες 08:00-16:00.\nΠαράλληλα, δημιουργήσαμε το ΚΕΠ Υγείας, μια νέα δημοτική Δομή για την ενημέρωση των δημοτών σε θέματα προαγωγής υγείας και προσυμπτωματικού ελέγχου. Δημιουργήθηκε από τη συνεργασία του Δ. Αρταίων με το Ελληνικό Διαδημοτικό Δίκτυο Υγιών Πόλεων και προτείνει σε υγιείς πολίτες να κάνουν επισκέψεις και εξετάσεις σε γιατρούς μ ‘έμφαση τα εξής απειλητικά νοσήματα: Καρκίνο παχέους εντέρου- τραχήλου της μήτρας- μαστού- καρδιοαγγειακό κίνδυνο- ανεύρυσμα αορτής- καρκίνο του προστάτη και μελάνωμα. Το ΚΕΠ Υγείας είναι υπεύθυνο για την οργάνωση εκδηλώσεων και δράσεων με σκοπό την προώθηση υγιών συμπεριφορών για την αποφυγή απειλών της υγείας.\nΕπιπλέον, πολύ σημαντική δουλειά γίνεται στα ΚΔΑΠ του Δήμου μας και στο ΚΔΑΠ-ΜΕΑ, ενώ άκρως αποτελεσματική είναι η συνεργασία μας με την Μητρόπολη Άρτας και την Μ.Κ.Ο. «Αποστολή» της Ιεράς Αρχιεπισκοπής Αθηνών, για την προσφορά τροφίμων και ειδών πρώτης ανάγκης στους απόρους συμπολίτες μας. Ως Δημοτική Αρχή στηρίζουμε το Γηροκομείο, ενώ τους επόμενους μήνες θα εντείνουμε τις δράσεις μας με το Κέντρο Συμβουλευτικής Υποστήριξης Γυναικών Θυμάτων Βίας Δήμου Αρταίων.\nΣας θυμίζω ότι είναι διαρκής η συνεργασία μας με το ΚΕΘΕΑ και τον ΟΚΑΝΑ, για την καταπολέμηση της μάστιγας των ναρκωτικών, ενώ επίκειται η λειτουργία του Κέντρου Αλτζχάιμερ στην περιοχή μας.\nΤέλος, λόγω των αρμοδιοτήτων μου είμαι υπεύθυνη στο ΚΕΠ του Δήμου Αρταίων, όπου καθημερινά εξυπηρετούνται πάρα πολλοί συμπολίτες μας και οι υπηρεσίες που προσφέρονται είναι ιδιαίτερα σημαντικές».\nΠως κρίνετε το έργο της δημοτικής σας παράταξης μέχρι σήμερα;\n«Έχουν περάσει τρία χρόνια –σχεδόν- από την ημέρα ανάληψης των καθηκόντων της παρούσας Δημοτικής Αρχής. Από την πρώτη στιγμή δώσαμε το στίγμα των κινήσεών μας και της νοοτροπίας με την οποία είμαστε όλοι «μπολιασμένοι» και βεβαίως ο Δήμαρχος Χρήστος Τσιρογιάννης. Το στίγμα αυτό είναι καθημερινή δουλειά και συνεργασία. Από το πιο μικρό μέχρι το πιο μεγάλο, κρινόμαστε όλοι καθημερινά. Ο κόσμος βλέπει την δουλειά που κάνουμε και μοιράζεται το όραμά μας.\nΈχουν γίνει πολλά και σημαντικά πράγματα σε όλους τους τομείς. Στην καθημερινότητα, στην ανάπτυξη, στον πολιτισμό, στον τουρισμό. Η Άρτα πλέον έχει βγει από το …καβούκι της. Ακούγεται, αλλά το σημαντικότερο είναι ότι την ακούν. Συνεχίζουμε με την ίδια ζέση και το ίδιο όραμα με το οποίο ξεκινήσαμε».\nΓιατί επιλέξατε το χώρο της Τοπικής Αυτοδιοίκησης;\n«Πιστεύω ακράδαντα ότι η Τοπική Αυτοδιοίκηση είναι πιο κοντά στους πολίτες από κάθε άλλη μορφή διοίκησης. Καθημερινά καλούμαστε να λύσουμε πολλά προβλήματα, και αυτό αποτελεί για εμένα στοίχημα. Επιθυμώ να βοηθώ τους συμπολίτες μου και να συμμετέχω σε μια προσπάθεια να αναδείξουμε την Άρτα μας με τον καλύτερο δυνατό τρόπο. Σ’ αυτή τη προσπάθεια όμως πρέπει και οφείλουμε να είμαστε όλοι αρωγοί αν θέλουμε να δούμε την Άρτα μας να παίρνει τη θέση που της αξίζει στο χάρτη».\nΚατά τη γνώμη σας ποιες πρέπει να είναι οι προτεραιότητες μιας Δημοτικής Αρχής, σε περίοδο μεγάλης οικονομικής και κοινωνικής κρίσης;\n«Δεν ζούμε σε καλές εποχές, αυτό είναι δεδομένο. Χρειαζόμαστε, λοιπόν, όραμα, σχέδιο και πόρους, μαζί με διάθεση για σκληρή δουλειά και συνεργασίες. Σαφέστατα η βοήθεια προς τους απόρους συμπολίτες μας μπαίνει σε προτεραιότητα, όπως επίσης και όλοι οι τομείς που επηρεάζουν την καθημερινότητά μας. Σε έναν μεγάλο Δήμο, όπως ο δικός μας, προτεραιότητες αποτελούν τα πάντα. Το δύσκολο, πλέον, δεν είναι να βάλεις προτεραιότητες, αλλά να διαχειριστείς τις προτεραιότητές, με δεδομένο ότι τόσο τα χρήματα που έρχονται από το κεντρικό Κράτος είναι κατά πολύ μειωμένα –έως και 70% σχεδόν-, όσο και το προσωπικό διαρκώς μειώνεται».\nΗ συνεργασία με τους άλλους συναδέλφους σας, σας ικανοποιεί;\n«Όπως είπα και παραπάνω η συνεργασία είναι το «κλειδί» για να επιτύχει κάποιος σήμερα στην Τοπική Αυτοδιοίκηση. Όλα τα μέλη της Δημοτικής Αρχής έχουμε μια εξαιρετική συνεργασία από το πόστο που έχει αναθέσει στον καθένα ο Δήμαρχος Χρήστος Τσιρογιάννης. Τίποτε από αυτά που γίνονται δεν είναι μεμονωμένο. Για να μιλήσω για τον τομέα της αρμοδιότητάς μου, εάν θέλουμε π.χ. να κάνουμε μια δράση συλλογής τροφίμων θα πρέπει να ενεργοποιηθούν και άλλες υπηρεσίες. Καταλαβαίνετε λοιπόν πως η προσπάθεια κινείται πάντα σε συλλογικά πλαίσια και όχι σε ατομικά. Κοινός μας στόχος είναι το τελικό αποτέλεσμα να ικανοποιεί τους συμπολίτες μας και προς αυτή την κατεύθυνση η συνεργασία που έχουμε είναι άριστη».\nΤα προσωπικά σας οράματα για το Δήμο μας και την περιοχή μας, ποια είναι;\n«Θέλω να ζούμε σε μια Άρτα η οποία θα αξιοποιεί κάθε της δυνατότητα και πάνω απ’ όλα το ανθρώπινο δυναμικό της. Μια πόλη η οποία θα αξιοποιεί την ομορφιά της και τα ιδιαίτερα χαρακτηριστικά της, όπως τα μνημεία μας και τον κάμπο μας. Πάνω απ’ όλα επιθυμώ συνθήκες διαβίωσης σε μια πόλη που να κυριαρχεί η αξιοπρέπεια, ιδιαίτερα σε αυτές τις εποχές που η αξιοπρέπεια έχει δεχθεί ισχυρά πλήγματα. Τα τελευταία τρία χρόνια γίνονται κινήσεις προς αυτή την κατεύθυνση και για αυτό το λόγο αισιοδοξώ».\nΔημιουργηθηκε: 08 Αυγούστου 2017\nΤελευταία Ενημέρωση: 08 Αυγούστου 2017


Από πού ξεφύτρωσε αυτό το σπίτι στη μέση του δρόμου; - ΕΛΕΥΘΕΡΙΑ Online\nΠέμπτη, 09 Απριλίου 2015 11:18\nΑπό πού ξεφύτρωσε αυτό το σπίτι στη μέση του δρόμου;\nΘα μπορούσε να είναι βγαλμένο από σκηνικό ταινίας τρόμου, όπου ένα σπίτι βρίσκεται στη μέση του πουθενά και μέσα γίνονται μεταφυσικά και πολύ τρομακτικά πράγματα.\nΚι όμως το σπίτι της φωτογραφίας δεν αποτελεί μέρος κάποιου κινηματογραφικού σκηνικού. Είναι το σπίτι ενός ζευγαριού από την Κίνα, που αρνήθηκε να το δώσει για κατεδάφιση προκειμένου να περάσει από εκεί ο καινούριος αυτοκινητόδρομος.\nΗ νομοθεσία έδινε το δικαίωμα αυτό στους ιδιοκτήτες και ο Λούο Μπαοτζέν το χρησιμοποίησε και δήλωσε πως η αποζημίωση του κράτους δεν επαρκούσε για να στεγάσει τον ίδιο, τη σύζυγό του και τα κοτόπουλα που εκτρέφουν, κάπου αλλού.\nΠαρά τις προσπάθειες πολιτείας και ιδιοκτήτη, η χρυσή τομή δε βρέθηκε και έτσι ο δρόμος κατασκευάστηκε περιμετρικά του σπιτιού. Οι γύρω κατοικίες γκρεμίστηκαν αλλά το σπίτι των Μπαοτζέν έμεινε όρθιο και μετά την ασφαλτόστρωση, έμοιαζε σαν να είχε φυτρώσει στη μέση του δρόμου.\nΤο περίεργο θέμα αντίκριζαν οι οδηγοί μόνο για λίγες ημέρες, αφού σύντομα ο Λούο άλλαξε γνώμη. Κατάλαβε ότι δεν μπορούσε να συνεχίσει να ζει στη μέση του αυτοκινητόδρομου και υποχώρησε τελικά παίρνοντας £26,058 αποζημίωση. Η καθημερινότητά του ήταν αφόρητη λόγω του θορύβου των αυτοκίνητων, του καυσαερίου αλλά και των συνεχών επισκέψεων τηλεοπτικών συνεργείων που ήθελαν να καταγράψουν το «σπίτι στη μέση του δρόμου». Το σπίτι γκρεμίστηκε και ο δρόμος επιδιορθώθηκε και δόθηκε στην κυκλοφορία.\nΔεν γνωρίζουμε που μετακόμισε τελικά ο κινέζος εκτροφέας κοτόπουλων, πάντως για πολλούς το όνομα του ταυτίστηκε με την αντίσταση στις επιταγές των κυβερνήσεων. Η αλήθεια πάντως είναι ότι το σύστημα τον νίκησε. Πάλι καλά. Πριν μερικά χρόνια ούτε που θα τον ρώταγε. Η ιστορία του σπιτιού στη μέση του αυτοκινητόδρομου έγινε τόσο γνωστή, που όταν αυτό κατεδαφίστηκε το κατέγραψαν οι κάμερες.


Δημιουργία αφίσας για ημερίδα στα Χανιά – Κατασκευή Ιστοσελίδων Χανιά & Θεσσαλονίκη\nPortfolio Home » Graphic Design » Δημιουργία αφίσας για ημερίδα στα Χανιά\nΣχεδιασμός και δημιουργία αφίσας για το Ινστιτούτο Ελιάς, Υποτροπικών Φυτών & Αμπέλου Χανίων. Στα πλαίσια της πραγματοποίησης ημερίδας στα Χανιά με θέμα “Η καλλιέργεια του αβοκάντο. Βασικές Αρχές.\nΠαρακάτω μπορείτε να παρακολουθήσετε απόσπασμα από το δελτίο ειδήσεων στη Νέα Τηλεόραση που κάλυψε το γεγονός.\nprevious post: nikisreviews.gr Δημοσιογραφική – Μόδα – Σινεμά – Ταξίδια\nnext post: Φυλλάδιο για σχολή χορού


Ama Supercross - Dungey και Musquin Συνεχίζουν Ακάθεκτοι τις Νίκες(video) - Enduro Fighter\nSuperEnduro: Ο BLAZUSIAK Γράφει Ιστορία με τον 6ο Παγκόσμιο Τίτλο του. Δελτίο Τύπου Α.Μ.Ο.Σ : 2oς Αγώνας Scramble Ν.Ελλάδος\nAma Supercross – Dungey και Musquin Συνεχίζουν Ακάθεκτοι τις Νίκες(video)\nΣτην INDIANAPOLIS ο Ryan Dungey πήρε την τρίτη συνεχόμενη νίκη του AMA Supercross Παγκόσμιο Πρωτάθλημα FIM στο Lucas Oil Stadium μπροστά σε 60.491 οπαδούς, με τον Marvin Musquin να πέρνει την τρίτη συνεχόμενη νίκη της Ανατολικής 250SX Κατηγορίας.\nO Ryan Dyngey στην 5η του φετινή νίκη.\nO Ryan Dungey με μια καλή εκκίνηση για μία ακόμα φορά είναι στην δεύτερη θέση πίσω απο τον Andrew Short που σύντομα τον πέρασε και ηγείτο τον αγώνα μέχρι και τον τερματισμό, ακολουθούμενος απο τον Seely gey . Στην τρίτη θέση O Canard που είχε μία κακή εκκίνηση αλλα κατάφερε να ανέβει και να τερματίσει τρίτος. Στην τέταρτη θέση μετά απο μία καλή εμφάνιση ο Weston Peick, στην πέμπτη θέση ο Davi Millsaps και την εξάδα έκλεισε ο Andrew Short.\nΑποτελέσματα δεκάδας Indianapolis 450SX\n4. Weston Peick (YAM)\n5. David Millsaps (KAW)\n7. Joshua Grant (KAW)\n10. Jacob Weimer (KAW)\nΒαθμολογία δεκάδας 450SX\n1. Ryan Dungey – 249\n2. Trey Canard – 204\n3. Eli Tomac – 169\n4. Cole Seely – 160\n5. Ken Roczen – 156\n6. Chad Reed – 152\n7. Jason Anderson – 144\n8. Blake Baggett – 141\n9. Andrew Short – 124\n10. Broc Tickle – 120\nO Marvin Musguin στην 4η Νίκη της σεζον.\nΣτην πρώτη θέση ο Marvin Musquin που έδειξε τις διαθέσεις του απο τα χρονομετρημένα. Στην δεύτερη θέση ο Justin Bogle που ήταν και ο μόνος που προσπάθησε να απειλήσει τον Musquin αλλά δεν τα κατάφερε μετά απο μία πτώση είχε και περιορίστηκε στην δεύτερη θέση. Στην τρίτη θέση μετά απο μάχη που έδωσε με τους, Joe Savatgy και Jordon Smith ανέβηκε ο RJ Hampshire για πρώτη φορά στην καριέρα του. Τέταρτος ο Jordan Smith, πέμπτος ο Kyle Cuningham και έκτος ο James Decotis.\nΑποτελέσματα δεκάδας Indianapolis 250SX\n3. Rj Hampshire (HON)\n4. Jordon Smith (HON)\n8. Colt Nichols (HON)\n10. Jace Owen (HON)\nΒαθμολογία δεκάδας 250SX\n1. Marvin Musquin – 122\n2. Justin Bogle – 106\n3. Jeremy Martin – 85\n4. RJ Hampshire – 74\n5. Joey Savatgy – 73\n6. Martin Davalos – 62\n7. Vince Friese – 58\n8. Jimmy Decotis – 57\n9. Kyle Peters – 57\n10. Anthony Rodriguez – 52\nTagged with → AMA supercross • AMA supercross 2015 • ama supercross news • motocross • motocross news • supercross • supercross news • Αποτελέσματα Motocross • Διεθνείς Αγώνες motocross • Νέα motocross


Το κακάο και τα 21 φανταστικά πλεονεκτήματά τουΚαρπός\nΤο κακάο και τα 21 φανταστικά πλεονεκτήματά του\nΙούλιος 5, 2017 Γενικάkakao, sokolata, ygeia, κακάο 0 Share this post\nΜπορούν τα οφέλη από το κακάο να ενισχύσουν πραγματικά την υγεία σας; Λοιπόν υπάρχουν καλά νέα με αυτή την ισχυρή σούπερ τροφή που προήλθε στους πρόποδες των Άνδεων, γνωστό ως ακατέργαστο κακάο.\nΤα οφέλη του κακάο είναι πραγματικά φανταστικά: μπορεί να βελτιώσει τη μνήμη σας, να αυξήσει την ευδαιμονία σας, να μειώσει τις καρδιακές παθήσεις, να αποβάλει λίπος, να ενισχύσει την ανοσία και να σας δώσει ενέργεια. Οι Ίνκας το θεωρούσαν το ποτό των θεών. Η επιστημονική ονομασία του κακάο προήλθε από το Theobroma, από τα ελληνικά λόγια theo (θεός) και broma (ποτό). Μπορεί να σας εκπλήξει το γεγονός ότι το ακατέργαστο κακάο περιέχει σχεδόν το τετραπλάσιο σε αντιοξειδωτικά από την επεξεργασμένη μαύρη σοκολάτα, 20 φορές περισσότερο από τα βακκίνια και 119 φορές περισσότερο από τις μπανάνες. Το ακατέργαστο (φυσικά ζυμωμένο) κακάο και η μεταποιημένη σοκολάτα που πωλούνται σε ράβδους και κομμάτια είναι δύο τελείως ξεχωριστά τρόφιμα. Η μεταποιημένη σοκολάτα παρασκευάζεται με καβουρδισμένο κακάο, ζάχαρη, γάλα και άλλα συστατικά που το μετατρέπουν σε φαγητό. Μελέτες έχουν διαπιστώσει ότι με την προσθήκη γαλακτοκομικών εμποδίζετε στην πραγματικότητα η απορρόφηση των αντιοξειδωτικών στη σοκολάτα.\nΑν προτιμάτε τη σοκολάτα γάλακτος τότε μπορείτε να προσθέσετε ωμό κακάο σε smoothies ή να αναμίξετε με άλλα τρόφιμα για να είναι πιο εύκολο για σας να συνηθίσετε την ισχυρότερη γεύση του.\nΑς δούμε λοιπόν αρκετά από τα οφέλη που μας παρέχει το κακάο\nΤο κακάο περιέχει τον βελτιωτή της διάθεσης, την ανκανδάμη – γνωστό ως ευεργετικό μόριο, το οποίο δημιουργεί μια αίσθηση ευφορίας.\nΩς αφροδισιακό – Μια άλλη ουσία που ενισχύει τη διάθεση που βρίσκεται στο κακάο είναι η ΡΕΑ ή η φαιναιθυλαμίνη, η οποία πυροδοτεί την απελευθέρωση ενδορφινών και ευχάριστων νευροχημικών ουσιών τύπου οπίου. Αυτά συχνά απελευθερώνονται φυσικά όταν ερωτευόμαστε και κατά τη διάρκεια της σεξουαλικής δραστηριότητας. (Το μόνο άλλο γεύμα στη γη που περιέχει PEA είναι τα μπλε-πράσινα φύκια ή αλλιώς σπιρουλίνα). Επιπλέον, αυτές οι χημικές ουσίες βελτιώνουν τη λίμπιντο, η οποία είναι πιθανώς γιατί η σοκολάτα είναι τόσο δημοφιλής την Ημέρα του Αγίου Βαλεντίνου ή ως ένδειξη αγάπης.\nΦέρνει Ισορροπία στις Ορμονικές Διακυμάνσεις της διάθεσης: Το κακάο ενισχύει τα επίπεδα εγκεφάλου της σεροτονίνης, μία καλή χημική ουσία του εγκεφάλου. Τα οφέλη από το κακάο αποδεικνύονται ότι ενισχύουν τα επίπεδα του εγκεφάλου των ηρεμιστικών ορμονών και αποκαθιστούν τα συναισθήματα ευεξίας.\nΠροστατεύστε την καρδιά σας και αποτρέψετε την καρδιαγγειακή νόσο. Το Flavanols είναι αντιφλεγμονώδες και αντιοξειδωτικό που προστατεύει την καρδιά, βρίσκεται στο ακατέργαστο κακάο και μπορεί να προστατεύσει από καρδιαγγειακές παθήσεις, να μειώσει τον κίνδυνο εγκεφαλικού επεισοδίου και να βοηθήσει στη βελτίωση της κυκλοφορίας του αίματος.Το κακάο περιέχει πάνω από 700 ενώσεις και τα σύνθετα αντιοξειδωτικά που είναι γνωστά ως πολυφαινόλες βοηθούν στη μείωση της «κακής χοληστερόλης» και αποτρέπουν τη σκλήρυνση των αρτηριών. Είναι παράλογο να πιστεύουμε ότι κανένα φάρμακο καρδιάς στην αγορά δεν μπορεί να έρθει κοντά στα προστατευτικά οφέλη του κακάο.\nΤο Τμήμα Διατροφής στο Πανεπιστήμιο της Καλιφόρνιας, ανακαλύφθηκε ότι το κακάο διαχέει το αίμα και μπορεί να αποτρέψει τους θρόμβους αίματος. Αυτό το εύρημα δείχνει ότι η κατανάλωση ακατέργαστου κακάο μπορεί να είναι εξίσου ευεργετική με την λήψη ασπιρίνης την ημέρα.\nΤο κακάο μπορεί να αποτρέψει την πρόωρη γήρανση – τα αντιοξειδωτικά πολυφαινόλης που βρίσκονται στο κακάο ανήκουν στην ίδια ομάδα αντιοξειδωτικών όπως το πράσινο τσάι και το κόκκινο κρασί. Αυτές οι ανθοκυάνες (που βρίσκονται σε σκούρα χρωματισμένα φρούτα) και κατεχίνες (που βρίσκονται στο πράσινο τσάι) προστατεύουν τα κύτταρα μας από την πρόωρη οξείδωση ή καταστροφή και μπορούν να μας κάνουν να μοιάζουμε και να νιώθουμε νεότεροι περισσότερο.\nΠίνετε ένα φλιτζάνι ζεστό κακάο πριν από τα γεύματα μπορεί να σας βοηθήσει να μειώσετε το λίπος. Αυτό οφείλεται στους αναστολείς ΜΑΟ του κακάο, οι οποίοι μειώνουν την όρεξη. Οι αναστολείς ΜΑΟ βρίσκονται συχνά σε προϊόντα απώλειας βάρους.\nΩστόσο, οι μοναδικοί ΜΑΟ του κακάο επιτρέπουν την κυκλοφορία περισσότερης σεροτονίνης στον εγκέφαλο. Μην καταναλώνετε περισσότερο από 40 γραμμάρια ή τέσσερα κουταλάκια του γλυκού κακάο ημερησίως. Εάν διαπιστώσετε ότι η γεύση του κακάο είναι πολύ ισχυρή, προσθέστε γάλα καρύδας, ρύζι ή γάλα με φρούτα. Αποφύγετε τα γαλακτοκομικά προϊόντα, καθώς θα αποτρέψει την απορρόφηση αντιοξειδωτικών.Με απαλή θέρμανση και παρασκευή του δικού σας νόστιμου καυτού ποτού κακάο, θα απελευθερώσετε περισσότερα αντιοξειδωτικά και θα αυξήσετε τις ιδιότητες καταστολής της όρεξης. Προσθέστε ένα κουταλάκι του γλυκού σκόνη κακάο σε ένα φλιτζάνι καφέ με ζεστό νερό ή γάλα και πίνετε 10-15 λεπτά πριν το επόμενο γεύμα σας. Ποιος χρειάζεται επικίνδυνα χάπια διατροφής; Όχι εμείς.\nΔημιουργήστε φορτία ενέργειας και καταπολεμάτε την κόπωση με μια από τις υψηλότερες συγκεντρώσεις μαγνησίου που βρίσκονται σε αυτή τη φυσική πηγή τροφής. Το μαγνήσιο επίσης βοηθά στην προστασία από την οστεοπόρωση, μειώνει τον διαβήτη τύπου ΙΙ και μειώνει την αρτηριακή πίεση. Η ακατέργαστη σκόνη κακάο (2 κ.σ.) περιέχει 52mg ή 14% της ημερήσιας αξίας. Τα συνιστώμενα RDA για το μαγνήσιο για έναν άντρα είναι 420mg και 320mg για μια γυναίκα.\nΑποκτήστε λαμπερό δέρμα πίνοντας κακάο\nΑποκτήστε λαμπερά μαλλιά, ισχυρά νύχια, και φροντίστε το ήπαρ και το πάγκρεας σας με αυτή τη μεγάλη πηγή θείου.\nΜειώστε φυσικά την αρτηριακή σας πίεση. Σε μία μελέτη 470 ατόμων ηλικιωμένων, η πρόσληψη κακάο μείωσε την αρτηριακή πίεση από ασθενείς που πήραν μία μικρή ποσότητα κάθε βράδυ.\nΟι αντιοξειδωτικές ιδιότητες του κακάο μείωσαν επίσης την αντίσταση στην ινσουλίνη και την ευαισθησία σε άτομα με μειωμένη ανοχή στη γλυκόζη.\nΤο κακάο έχει τη δυνατότητα να βοηθήσει στη βελτίωση των νεφρών και να διεγείρει τη λειτουργία του εντέρου.\nΕπαναφορά του μεταβολισμού σας και αποκατάσταση της εσωτερικής σας ισορροπίας με κακάο. Η μη λήψη αρκετών αντιοξειδωτικών στη διατροφή σας μπορεί να έχει επικίνδυνες μακροπρόθεσμες συνέπειες για την υγεία σας. Μια μελέτη στην Ελβετίας το 2009 διαπίστωσε ότι σε λιγότερο από δύο εβδομάδες το κακάο μείωσε την κορτιζόλη της ορμόνης του στρες, βελτίωσε το μεταβολισμό και μάλιστα βελτίωσε τη μικροβιακή δραστηριότητα του εντέρου.\nΠρόληψη των ηλιακών εγκαυμάτων. Μια πρόσφατη μελέτη από τους επιστήμονες του Λονδίνου έδειξε ότι οι συμμετέχοντες που έτρωγαν 20 γραμμάρια κακάο για 12 εβδομάδες ήταν ικανοί να παραμείνουν στον ήλιο για δύο φορές περισσότερο από όσους δεν το έκαναν χωρίς να καούν από την ηλιακή ακτινοβολία.\nΑποκτήστε λαμπερό δέρμα και βελτιώστε την υφή του δέρματος.\nΤο 2006 η Journal of Nutrition διαπίστωσε ότι οι γυναίκες που έπιναν κακάο με τουλάχιστον 326 mg φλαβονάλων ημερησίως είχαν καλύτερη υφή του δέρματος, βελτιωμένη μικροκυκλοφορία, αυξημένο κορεσμό οξυγόνου και βελτιωμένη ενυδάτωση του δέρματος. Tip: Ανακατέψτε λίγο σκόνη κακάο στο φλιτζάνι καφέ σας.\nΠρόληψη του καρκίνου του δέρματος. Γερμανοί επιστήμονες διαπίστωσαν ότι το κακάο μπορεί να προστατεύσει από επιβλαβείς ακτίνες UV που προκαλούν καρκίνο.\nΚαταπολέμηση της αποσύνθεσης των δοντιών. Πρόσφατες μελέτες από το Πανεπιστήμιο Tulane ανακάλυψαν ότι ένα εκχύλισμα σκόνης κακάο ήταν ακόμα πιο αποτελεσματικό από το φθόριο. Αυτό το κρυσταλλικό εκχύλισμα που είναι παρόμοιο με την καφεΐνη βοηθάει στη σκλήρυνση του σμάλτου των δοντιών.\nΗ θεοβρωμίνη που βρέθηκε στο κακάο βρέθηκε να σταματάει τον βήχα καλύτερα από την κωδεΐνη ή τα εμπορικά κατασταλτικά του βήχα ισοδύναμο με δύο φλιτζάνια. Στην πραγματικότητα, η βασισμένη στο Ηνωμένο Βασίλειο μελέτη από το British Lung Foundation ανακάλυψε ότι η κωδεΐνη ήταν μόνο λίγο πιο αποτελεσματική από το εικονικό φάρμακο στην πρόληψη του βήχα χωρίς παρενέργειες.\nΒελτιώνει τη γνωστική λειτουργία και εμποδίζει τη νόσο του Αλτσχάιμερ. Μια μελέτη του Harvard από τον Dr. Gary Small, έδειξε ότι οι μεσήλικες που έπιναν δύο φλιτζάνια την ημέρα είχαν βελτιωμένη μνήμη και αυξημένη ροή αίματος στον εγκέφαλο.\nΈχετε καλύτερη πέψη χάρη στις ίνες που βρίσκονται στο ακατέργαστο κακάο, γιατί διεγείρει τα πεπτικά ένζυμα του σώματος.\nΥγιή λίπη. Το σώμα σας χρειάζεται λίπος σε αντίθεση με αυτό που λένε κάποιοι ιατροί. Τα λίπη είναι οι βοηθοί που δημιουργούν χημικές αντιδράσεις για την ανάπτυξη, την ανοσολογική λειτουργία και τη μεταβολική λειτουργία. Τα υγιή λίπη που βρίσκονται στο ακατέργαστο κακάο είναι παρόμοια με τα μονοακόρεστα λιπαρά που βρίσκονται στο ελαιόλαδο.\nΣπόρους κακάο και ακατέργαστο κακάο σε σκόνη (cacao raw powder bio) θα βρείτε σε όλα τα καταστήματα “Καρπός ΧΩΡΑΪΤΗ”.


Τι είναι το Manual Therapy | Κέντρο Φυσικοθεραπείας Manual Physiotherapy\nΤι είναι το Manual Therapy Τί μεθόδους χρησιμοποιεί το manual therapy; Συχνές ερωτήσεις για το Manual Therapy Τί να θυμάστε\nΤο Manual Therapy* είναι μια εξειδίκευση της Φυσικοθεραπευτικής επιστήμης το οποίο αφορά την αξιολόγηση και τη θεραπεία των προβλημάτων του μυοσκελετικού συστήματος. Ασχολείται δηλαδή με τα γνωστά σε όλους «ορθοπαιδικά προβλήματα».\nΣτο Manual Therapy χρησιμοποιούνται διάφορες τεχνικές με τα χέρια τόσο για τη διάγνωση, όσο και για τη θεραπεία. Αντιμετωπίζεται ο κάθε ασθενής ως μια ξεχωριστή και ιδιαίτερη οντότητα με τα ιδιαίτερα ψυχικά χαρακτηριστικά που μπορεί να επηρεάζουν τόσο τα συμπτώματά του, όσο και τον τρόπο αντιμετώπισής του.\nΕιδικότερα κατά τη διάγνωση, εξετάζονται και αξιολογούνται τα εξής χαρακτηριστικά:\nΗ κίνηση των αρθρώσεων της σπονδυλικής στήλης με λεπτομέρεια μία προς μία.\nΗ κίνηση των αρθρώσεων των χεριών και των ποδιών.\nΗ συμπεριφορά του νευρικού ιστού στις διάφορες παθολογίες, όπως φλεγμονές νεύρων (ισχιαλγία) ή δυσλειτουργίες στην κίνηση του νευρικού ιστού.\nΗ πραγματική πηγή πρόκλησης ενός επώδυνου συμπτώματος μέσα από τεστ διαφορικής διάγνωσης. Για παράδειγμα, ένας πόνος στο χέρι μπορεί να προέρχεται από τον ώμο, ή από τον αυχένα. Υπάρχουν κλινικά τεστ που δίνουν τη δυνατότητα στο Φυσικοθεραπευτή να βρει το πραγματικό αίτιο του πόνου και να στοχεύσει εκεί τη θεραπεία του.\nΗ δύναμη, την αντοχή και την ελαστικότητα των μυών.\nΟι πιθανές μυϊκές ανισσοροπίες και την επίδρασή τους στις διάφορες παθολογικές καταστάσεις.\nΗ ικανότητα των μυών του σώματος να παρέχουν δυναμική σταθερότητα σε αυτό κατά την εκτέλεση των διαφόρων κινήσεων τόσο στις συνήθεις δραστηριότητες της καθημερινής ζωής, όσο και σε αθλήματα.\nΣτο στάδιο της θεραπείας εκτός από τις τεχνικές που αναφέραμε παραπάνω, πολύ σημαντικό εργαλείο του Manual Therapy είναι η θεραπευτική άσκηση, η οποία είναι ο ασφαλέστερος τρόπος εκγύμνασης σε ατομικό ή μικρό ομαδικό πρόγραμμα.\n*Τα τελευταία χρόνια σε πολλές χώρες ο όρος “Manual Therapy” έχει αλλάξει λίγο και έχει αντικατασταθεί με το “Muscoloskeletal Therapy”.\nΣτο βίντεο που ακολουθεί μπορείτε να παρακολουθήσετε μία εισαγωγή στο Manual Therapy και τα βασικά χαρακτηριστικά του.\nΤί μεθόδους χρησιμοποιεί το manual therapy\nΥπάρχουν παγκοσμίως πολλές σχολές manual therapy στις οποίες διδάσκεται μια ποικιλία διαγνωστικών και θεραπευτικών τεχνικών.\nΗ επιλογή της κατάλληλης τεχνικής γίνεται αφού ο φυσικοθεραπευτής πάρει το ιστορικό του ασθενή, που είναι το πιο σημαντικό μέρος της κλινικής εξέτασης και κάνει τα κατάλληλα διαγνωστικά τεστ, που του επιτρέπουν να κατηγοριοποιήσει το πρόβλημα του ασθενή και να προχωρήσει στη θεραπεία.\nΟι θεραπευτικές τεχνικές έχουν στόχο τη βελτίωση της κίνησης κάποιων αρθρώσεων μετά απο ένα χειρουργείο ή μετά απο μια παρατεταμένη περίοδο ακινητοποίησης ενός μέλους του σώματος (μετά απο ένα κάταγμα, εξάρθρημα κλπ). Χωρίζονται σε 2 κατηγορίες, αυτές που γίνονται με αργή ταχύτητα και λέγονται «κινητοποιήσεις» (mobilizations) και τις τεχνικές που γίνονται με μεγάλη ταχύτητα και λέγονται «χειρισμοί» (manipulations) τα γνωστά σε όλους «κρακ».\nΗ θεραπευτική άσκηση αφορά άτομα που ανναρώνουν μετά από κάποιο πρόβλημα υγείας, χειρουργείο, ατύχημα ή μακροχρόνια αποχή από δραστηριότητες λόγω υγείας. Επίσης, άτομα που επιθυμούν την επιστροφή σε αθλητικές δραστηριότητες με ασφάλεια και άτομα που θέλουν να ασκούνται με ασφάλεια κάτω από την επίβλεψη ειδικών στην αποκατάσταση. Είναι ο ενδιάμεσος «σταθμός» πριν ξεκινήσει κανείς το πλήρες προπονητικό ή αθλητικό του πρόγραμμα στο γυμναστήριο ή το άθλημα που κάνει. Περιλαμβάνει την αξιολόγηση του αθλούμενου και την εκπόνηση ενός εξατομικευμένου προγράμματος άσκησης με βάση τόσο τις ανάγκες, όσο και την κατάσταση στης υγείας του.\nΣυχνές ερωτήσεις για το Manual Therapy\nΤί σχέση έχει το Manual Therapy με τη χειροπρακτική ή την οστεοπαθητική;\nΤο Manual Therapy είναι εξειδίκευση της φυσικοθεραπείας και εφαρμόζεται αποκλειστικά από φυσικοθεραπευτές, ενώ τα άλλα δυο είναι επαγγέλματα που δε χρειάζεται να είναι κάποιος φυσικοθεραπευτής για να εκπαιδευτεί.\nΕπίσης στο Manual Therapy δε χρησιμοποιούμε αποκλειστικά και μόνο χειρισμούς (τα γνωστά κρακ) όπως κάνουν οι χειροπράκτες, ούτε ασχολούμαστε με παθολογίες πέραν του μυοσκελετικού συστήματος.\nΗ μεγαλύτερη όμως διαφορά είναι οτι το manual therapy εξελίσεται συνεχώς όσο εξελίσεται η έρευνα παγκοσμίως και γι αυτό αλλάζει ο τρόπος θεραπείας και εξέτασης ανάλογα με τις μοντέρνες εξελίξεις και την έρευνα.\nΣε τί διαφέρει το Manual Therapy από την “κλασσική” Φυσικοθεραπεία;\nΟ φυσικοθεραπευτής, έχοντας τη βασική γνώση, μπορεί με τη μετεκπαίδευσή του στο Manual Therapy να εμβαθύνει σε πιο εξειδικευμένες γνώσεις που σχετίζονται με τη διάγνωση των δυσλειτουργιών του μυοσκελετικού συστήματος και τη θεραπεία τους.\nΗ εκπαίδευση βασίζεται πάντα στις τελευταίες επιστημονικές έρευνες και βοηθάει το φυσικοθεραπευτή να οργανώσει τον τρόπο σκέψης του ώστε να γνωρίζει τί τεστ πρέπει να χρησιμοποιήσει κάθε φορά, πώς να ερμηνεύει τα συμπτώματα του ασθενή για να οδηγηθεί σε σωστή διάγνωση και τέλος να επιλέξει την κατάλληλη θεραπεία για τον ασθενή του.\nΠοια είναι τα πλεονεκτήματα του Manual Therapy;\nΗ θεραπεία με manual therapy μπορεί να βοηθήσει κάποιες περιπτώσεις ασθενών με πόνο ακόμη και σε οξεία φάση. Μετά από την εξατομικευμένη κλινική εξέταση και αφού καθοριστεί το αίτιο του επώδυνου προβλήματος, επιλέγεται ο συνδυασμός των κατάλληλων τεχνικών οι οποίες είναι ασφαλείς και φέρνουν το καλύτερο αναλγητικό αποτέλεσμα στο συντομότερο δυνατό χρόνο.Κάποιες απο τις τεχνικές αυτές μπορούν να στοχεύουν ενδεικτικά στην ανακούφιση των μαλακών μορίων (μύες), την αποφόρτιση περιοχών του σώματος όπως ο αυχένας ή η μέση, ή τέλος στην ανακούφιση του νευρικού ιστού όταν αυτός πάσχει, όπως για παράδειγμα σε περιπτώσεις ισχιαλγίας ή σε αυχενοβραχιόνια συμπτώματα. Στις περισσότερες περιπτώσεις ο πόνος μειώνεται σημαντικά από τις πρώτες συνεδρίες.\nΕίναι πολύ σημαντικό να τονίσουμε οτι ένας μεγάλος αριθμός ασθενών που επισκέπτεται φυσικοθεραπευτές κάνουν καθιστική ζωή, ζουν μια καθημερινότητα που χαρακτηρίζεται απο έντονους ρυθμούς με υψηλά επίπεδα στρες και κάθε μορφής πίεση, που σε συνδυασμό με την έλειψη άσκησης δημιουργούν ιδανικές συνθήκες για σωματοποίηση του πόνου.\nΤο Manual Therapy είναι ο ιδανικός τρόπος διάγνωσης και αντιμετώπισης όλων αυτών των σύνθετων προβλημάτων που δυστυχώς ταλαιπωρεί πολύ μεγάλο αριθμό συνανθρώπων μας ακόμη και μικρής ηλικίας.\nΗ θεραπεία στοχεύει στο να σπάσει ο φαύλος κύκλος που δημιουργείται σε περιπτώσεις όπου ο ασθενής εμφανίζει έντονο πόνο χωρίς να έχει υπάρξει τραυματισμός ή άλλη καταπόνηση, αλλά ο πόνος είναι το αποτέλεσμα μιας διαδικασίας η οποία συμπεριλαμβάνει και τη σωματοποίηση άγχους, πίεσης, στενοχώριας και άλλων επιβαρυντικών παραγόντων για την ψυχοσωματική υγεία.\nΤο manual therapy είναι η πιο πλήρης μέθοδος εξέτασης και θεραπείας των μυοσκελετικών προβλημάτων αλλά και των πιο περίπλοκων επώδυνων προβλημάτων που σχετίζονται με τη σωματοποίηση άγχους, στενοχώριας και κάθε μορφής πίεση.\nΤο manual therapy ακολουθεί τις νεώτερες επιστημονικές εξελίξεις και την έρευνα παγκοσμίως και γι αυτό ανανεώνεται και αναπτύσεται συνεχώς.\nΤο manual therapy στοχεύει στην όσο το δυνατόν πλήρη αποκατάσταση του κάθε ασθενή μέσα απο θεραπευτικές τεχνικές και θεραπευτική άσκηση λαμβάνοντας πάντα υπ’ όψιν τα ιδιαίτερα χαρακτηριστικά της προσωπικότητας του κάθε ασθενή.\nΤο manual therapy δίνει τα κατάλληλα θεραπευτικά ερεθίσματα με τεχνικές με τα χέρια, με θεραπευτική άσκηση και ενίσχυση της ψυχολογίας του ασθενή ώστε αυτός να παραμείνει ενεργός και δραστήριος και να μην επηρεάζεται απο μύθους και λανθασμένη πληροφόρηση.\nΑπο τους πιο βασικούς στόχους είναι η αποφυγή λανθασμένης πληροφόρησης η οποία μπορεί να οδηγήσει κάποιους ασθενείς να αναπτύξουν φόβο για κάποιες κινήσεις οπότε αυξάνονται οι πιθανότητες να εμφανίσουν χρόνιο πόνο, άρα βοηθάει πολύ στην πρόληψη.\nΤο manual therapy μπορεί να αντιμετωπίσει πολλά επώδυνα προβλήματα ακόμη και σε οξεία φάση και να βοηθήσει με τον πιο ανώδυνο και αποτελεσματικό τρόπο την αποκατάσταση της κίνησης σε αρθρώσεις ή περιοχές του σώματος που για κάποιο λόγο δεν έχουν ευχέρεια κίνησης όπως μετά απο επέμβαση, τραυματισμό και ακινητοποίηση.\nManual Therapy στο κέντρο φυσικοθεραπείας Manual Physiotherapy\nΤο Manual Physiotherapy είναι ένα Κέντρο Φυσικοθεραπείας, που ιδρύθηκε το 1999 από τον Κωνσταντίνο Σακελλαρίου Φυσικοθεραπευτή. Ένας χώρος στελεχωμένος από μία ομάδα επιστημόνων διαφόρων ειδικοτήτων και εξοπλισμένος με σύγχρονες υποδομές φυσικοθεραπείας και θεραπευτικής άσκησης, ώστε να μπορεί να καλύψει αποτελεσματικά όλο το φάσμα των υπηρεσιών αποκατάσταστασης μυοσκελετικών παθήσεων. Ο Κώστας Σακελλαρίου έχει 31 έτη πείρας στη φυσικοθεραπεία και 19 συνεχή χρόνια διδασκαλίας σε διεθνώς αναγνωρισμένα μετεκπαιδευτικά προγράμματα εξειδίκευσης στο Manual Therapy.\nΣτο Κέντρο Φυσικοθεραπείας Manual Physiotherapy μπορούμε να βοηθήσουμε ουσιαστικά -είτε προληπτικά, είτε θεραπευτικά. Μοιραζόμαστε όλοι το ίδιο όραμα για την πλήρη αποκατάσταση των ασθενών μας και την επιστροφή τους σύντομα και με ασφάλεια στις δραστηριότητες που έκαναν πριν την εμφάνιση του προβλήματός τους.\nΚάντε το πρώτο σας βήμα προς την επίλυση του ζητήματος που σας απασχολεί προς την ανάκτηση της σωματικής σας υγείας και λειτουργικότητας.\nΚαλέστε μας στο 210 77 84 822 για να σας ενημερωσουμε πώς μπορεί το Manual PhysioTherapy να σας βοηθήσει ή κλείστε ραντεβού συμπληρώνοντας τη φόρμα ραντεβού!


Γράφτηκε από τον Διαχείριση Articles Dashboard Τετάρτη, 25 Σεπτεμβρίου 2013 11:16\tΔημοσιεύθηκε στην κατηγορία\tΥγεία & Fitness\nΤο Γκότζι μπέρι (Goji berry) αποτελεί μία από τις πιο θρεπτικές «υπερτροφές» στον πλανήτη σήμερα, περιέχοντας μία απέραντη γκάμα από μοναδικά καροτενοειδή, βιταμίνες, μεταλλικά στοιχεία και φυτοθρεπτικά συστατικά. Πέραν τούτου, το Γκότζι μπέρι θεωρείται από πολλούς ως η καλύτερη πηγή αντιοξειδωτικών στον κόσμο.\nΤα αντιοξειδωτικά συμβάλλουν στην προστασία του ανθρώπινου DNA απέναντι σε βλάβες που προκαλούνται από τις ελεύθερες ρίζες και την ακτινοβολία. Δίχως την άφθονη παρουσία των αντιοξειδωτικών ουσιών ο οργανισμός μας καθίσταται ευάλωτος σε ασθένειες και την πρόωρη γήρανση. Οι ελεύθερες ρίζες παράγονται ως υποπροϊόν του φυσιολογικού μεταβολισμού και της έκθεσης στις τοξίνες και την ακτινοβολία. Αυτό σταδιακά οδηγεί στον πρόωρο θάνατο κυττάρων που συντελεί στην εμφάνιση διάφορων ασθενειών και την επιταχυνόμενη ανάπτυξη μεταλλαγμένων κυττάρων, τα οποία ενδέχεται να οδηγήσουν στον καρκίνο. Όλα αυτά μπορούν να αντιμετωπιστούν με τη συνδρομή των αντιοξειδωτικών ουσιών.\nΤο Γκότζι μπέρι συνιστά μία από τις καλύτερες πηγές καροτενοειδών με αντιοξειδωτική δράση ακόμη μεγαλύτερη και από εκείνη των καρότων. Αυτό το γεγονός έχει ζωτική σημασία, καθώς έρευνες έδειξαν ότι το καροτενοειδές περιεχόμενο του ανθρώπινου ιστού αποτελεί από στατιστικής άποψης έναν εξαιρετικά καθοριστικό παράγοντα για τον προσδιορισμό του δυνητικά μέγιστου προσδόκιμου ζωής μας. Με άλλα λόγια, όσο περισσότερα καροτενοειδή καταναλώνουμε, τόσο υψηλότερες είναι οι πιθανότητες να ζήσουμε περισσότερο.\nΤο Γκότζι μπέρι επίσης περιέχει ορισμένες πολύ κρίσιμες θρεπτικές ουσίες για την υγεία των ματιών, ανάμεσα στις οποίες περιλαμβάνονται η ζεαξανθίνη και η λουτεΐνη. Έχει αποδειχθεί ότι μία πλούσια σε ζεαξανθίνη και λουτεΐνη διατροφή συνεισφέρει στη μείωση του κινδύνου εμφάνισης του εκφυλισμού της ωχράς κηλίδας, μίας από τις κυρίαρχες αιτίες τύφλωσης και απώλειας της όρασης στους ανθρώπους άνω των 65 ετών.\nΑνοσια και Μακροζωια\nΠαράλληλα, το Γκότζι μπέρι έχει αποδειχθεί πως θωρακίζει το ανοσοποιητικό μας σύστημα. Υπάρχουν τρία κύρια συστατικά στην «υπερτροφή» που οδηγούν προς αυτήν την κατεύθυνση: οι πολυσακχαρίτες, η βήτα-καροτίνη και το γερμάνιο. Οι πολυσακχαρίτες φημίζονται για τη συμβολή τους στην ενίσχυση του ανοσοποιητικού συστήματος, ενώ η βήτα-καροτίνη φαίνεται να προάγει τη διέγερση της ιντερφερόνης στο ανοσοποιητικό σύστημα. Το γερμάνιο, το οποίο έχει διαπιστωθεί ότι είναι ιδιαίτερα αποτελεσματικό για τη θεραπεία διάφορων τύπων καρκίνου, παίζει επίσης σημαντικό ρόλο στην αύξηση των επιπέδων της ιντερφερόνης.\nΛόγω της υψηλής του περιεκτικότητας σε βιταμίνες και μεταλλικά στοιχεία, το Γκότζι μπέρι είναι γνωστό ως μία υπερτροφή που χαρίζει μακροζωία. Μάλιστα, θρυλείται ότι ένας άνδρας, ονόματι Li Qing Yuen, έζησε μέχρι την ηλικία των 252 ετών, αλλά παραμένει άγνωστο αν κάτι τέτοιο ισχύει ή όχι.\nΤο Γκότζι μπέρι περιέχει 18 αμινοξέα, ανάμεσα στα οποία συγκαταλέγονται και τα οκτώ πιο απαραίτητα για τον ανθρώπινο οργανισμό, συνιστώντας μία πλήρη πρωτεΐνη. Επίσης, το Γκότζι μπέρι περιέχει 21 ιχνοστοιχεία, όπως το ασβέστιο, ο χαλκός, το γερμάνιο, ο σίδηρος, το μαγνήσιο, ο φώσφορος, το σελήνιο και ο ψευδάργυρος. Παράλληλα, όντας πλούσιο σε βιταμίνες, το Γκότζι μπέρι περιέχει βιταμίνη Α, Β, C και Ε.\nΤο Γκότζι μπέρι μπορεί να χρησιμοποιηθεί με μία σειρά από τρόπους. Από παραδοσιακής άποψης, η υπερτροφή χρησιμοποιούνταν στο τσάι στην κινεζική ιατρική και τρωγόταν ωμό. Είναι πραγματικά θαυμάσιο να χρησιμοποιείτε το Γκότζι μπέρι στο τσάι σας, καθώς κατά τη διαδικασία βρασμού το νερό του τσαγιού εμπλουτίζεται με εκχύλισμα πολυσακχαριτών. Επίσης, το Γκότζι μπέρι είναι εξαιρετική προσθήκη στα μείγματα ξηρών καρπών και αποξηραμένων φρούτων (trail mix).\nΌπως μπορείτε να διαπιστώσετε, το Γκότζι μπέρι αποτελεί μία πραγματική υπερτροφή τεράστιου μεγέθους. Τα αντιοξειδωτικά, οι βιταμίνες, τα μεταλλικά στοιχεία, οι πολυσακχαρίτες, οι πρωτεΐνες περιέχονται στο Γκότζι μπέρι σε αφθονία, το οποίο είναι σε θέση να μας βοηθήσει να μεταφέρουμε την υγεία μας σε άλλο επίπεδο. Ας εστιάσουμε, όμως, λίγο πιο αναλυτικά στους τρόπους με τους οποίους μπορούμε να ενσωματώσουμε το Γκότζι μπέρι στην καθημερινή μας διατροφή, έτσι ώστε να προσφέρουμε στον εαυτό μας περισσότερες θρεπτικές ουσίες, ιχνοστοιχεία και, άρα, μακροζωία.\nΤο Γκότζι μπέρι πωλείται σε ολόκληρο τον κόσμο, κυρίως σε αποξηραμένη μορφή. Η γεύση του μπορεί να χαρακτηριστική μάλλον γλυκιά, αλλά είναι κάπως πιο περίπλοκη λόγω του συνδυασμού θρεπτικών και μεταλλικών στοιχείων. Ορισμένοι από τους τρόπους με τους οποίους μπορείτε να αξιοποιήσετε το Γκότζι μπέρι, είναι οι εξής:\n1. Αναμείξτε το με ροφήματα φρούτων\nΑγοράστε απλώς μερικά οργανικά, φρέσκα ή κατεψυγμένα, φρούτα, αναμείξτε τα με το αγαπημένο σας γάλα και, έπειτα, προσθέστε μία κουταλιά Γκότζι μπέρι. Το αποτέλεσμα θα είναι πραγματικά εντυπωσιακό και απίστευτα θρεπτικό.\n2. Προσθέστε το στα δημητριακά\nΤο Γκότζι μπέρι βελτιώνει οποιοδήποτε μείγμα δημητριακών. Απλώς προσθέστε μία ή δύο κουταλιές Γκότζι μπέρι σε οποιοδήποτε τύπο δημητριακών και αυτομάτως αυξάνετε τη διατροφική πυκνότητα των δημητριακών, ενσωματώνοντας παράλληλα μεταλλικά στοιχεία όπως ο ψευδάργυρος και ο φώσφορος. Επιπλέον, το Γκότζι μπέρι είναι πλούσιο σε βιταμίνες C και Ε στη φυσική του μορφή.\n3. Προσθέστε το σε μείγματα ξηρών καρπών και φρούτων\nΟποιοδήποτε μείγμα ξηρών καρπών, αποξηραμένων φρούτων ή σνακ δρόμου μπορεί να ενισχυθεί χάρη στην ανώτερη διατροφική αξία που προσδίδει το Γκότζι μπέρι στο μείγμα. Έτσι, το μείγμα όχι μόνο αποκτά εξαιρετική γεύση, αλλά και φυσικό χρώμα που το κάνει να φαίνεται ακόμη πιο απολαυστικό.\n4. Βυθίστε το στο νερό για να δημιουργήσετε «τσάι Γκότζι»\nΌταν το Γκότζι μπέρι βυθίζεται στο νερό, ζεστό ή κρύο, απελευθερώνει θρεπτικές ουσίες σε αυτό. Το Γκότζι χρησιμοποιείται εδώ και χιλιάδες χρόνια στην Κίνα με στόχο τη δημιουργία πλούσιου σε διατροφική αξία τσαγιού με «φρουτώδη» υφή. Αυτό μπορείτε να το κάνετε και στο σπίτι σας μέσα σε λίγα λεπτά, προσθέτοντας το Γκότζι μπέρι σε όλα τα αγαπημένα σας είδη τσαγιού.\n5. Ψήστε το μαζί με το ψωμί και τα μάφιν\nΕνώ το Γκότζι μπέρι είναι πολύ πιο θρεπτικό όταν καταναλώνεται ώμο, εξακολουθεί να διατηρεί σε υψηλά επίπεδα την διατροφική του αξία και όταν ψήνεται. Αυτό σημαίνει ότι μπορείτε να το χρησιμοποιήσετε σε συνταγές για ψωμί, μάφιν, ενεργειακές μπάρες κτλ. Το αποτέλεσμα θα είναι η εκτόξευση της θρεπτική πυκνότητας των τροφών σας χάρη στην υπερτροφή που λέγεται Γκότζι μπέρι.\nΤέλος, αξίζει να σημειωθεί ότι το Γκότζι μπέρι αποτελεί μία υπερτροφή με υψηλότερη αντιοξειδωτική δράση από το μπρόκολο, τα σταφύλια και τις φράουλες! Το Γκότζι είναι «βαριά οπλισμένο» με αντιοξειδωτικές ουσίες και καροτενοειδή και χρησιμοποιείται για περισσότερα από 5.000 χιλιάδες χρόνια στην παραδοσιακή κινεζική ιατρική, προάγοντας την ευεξία και τη μακροζωία με απόλυτα επιτυχημένο τρόπο.


koukidaki: Τοξικές διακρίσεις\nΗ συλλογή προλογίζεται από την ίδια τη συγγραφέα, μα πριν ακόμα μιλήσει εκείνη για το έργο της, διαβάζουμε δύο αποσπάσματα. «Χωρίς περίσκεψιν, χωρίς λύπην, χωρίς αιδώ / μεγάλα κ' υψηλά τριγύρω μου έκτισαν τείχη.» του Κ.Π. Καβάφη, για να ακολουθήσει το «Τίποτα δεν μπορεί να εγκλωβίσει τον άνθρωπο» της Μαρίας Μ.\nΈχω το λόγο μου που αναφέρομαι σε τούτες τις πρώτες αράδες του βιβλίου. Θα προσέξατε την αντίθεση που κάνουν τα τείχη του αλεξανδρινού ποιητή με το τίποτα της Μαρίας Μ. Ακριβώς πάνω σε μια τέτοια αντίθεση δόμησε τη σκέψη της η Φαίη Ρέμπελου και δημιούργησε μια συλλογή από ποιητικά έργα (ποίηση, μικροδιήγημα, πεζοποίηση) που έχουν επίκεντρο τον άνθρωπο και ό,τι τον χωρίζει από το πρέπον, από το ιδανικό, από το αρεστό, το ονειρικό, το ιδεώδες... για ό,τι τον χαρακώνει, τον δηλητηριάζει, τον πνίγει... για ό,τι τον θυματοποιεί ή τον θυσιάζει... για κάθε κοινωνικό ταμπού, κλισέ, στερεότυπο... Ουσιαστικά για όλα τα ορατά και αόρατα τείχη που αφαιρούν από τις ζωές και τις ψυχές, και για το πόσο σημαντικό είναι να καταφέρνει κανείς να προσπερνά τις Συμπληγάδες του ώστε να μην περιορίζεται και να μην χάνει τον εαυτό του, σημειώνοντας ευανάγνωστα ότι για ένα πράγμα αξίζει να πολεμήσει κανείς: για την ελευθερία του εαυτού, για την (απ-)ελεύθερη ψυχή του.\nΑξίζει να τονιστεί μια διατύπωση που κάνει στη «Συνείδηση» λέγοντας χαρακτηριστικά: «Είμαστε διαφορετικές οπτικές γωνίες των γεγονότων. / Είμαστε το αποτέλεσμα μιας ερωτικής πράξης ή μιας ανούσιας συνουσίας -δεν έχει σημασία.» Για να συνεχίσει πως ό,τι κι αν συμβαίνει, όπως κι αν είναι, ένα είναι σίγουρο, ότι όλοι μαζί συνθέτουμε το κοσμικό παζλ.\nΒλέπει όλες τις δυστοπίες της κοινωνίας της. Αντιλαμβάνεται πόσο λίγοι είναι εκείνοι που έχουν την ικανότητα και την αντοχή να ζήσουν -επί της ουσίας- ανάμεσα στους ακάλυπτους και τα στενά μπαλκόνια του γκρίζου αστικού τοπίου. Πόσοι λιγότεροι ποντάρουν στην αυτογνωσία. Και πόσοι προσφέρονται να ανατρέψουν «καταστατικά» και ταμπού.\nΠροτρέπει όλους να αφήσουν την παθητικότητα τους και να δράσουν, να αρπάξουν τη χαμένη τους χαρά, να πολεμήσουν: το μέσα, τον παραλογισμό, το άδικο, τη βία... Θέλει να δει τους ανθρώπους ζωντανούς και όχι ως ζόμπι σερνάμενα στους δρόμους.\nΤέλος, υπογραμμίζει την έννοια της θυσίας (καμία κορυφή δε προσφέρεται έτσι απλά, κανένα αγαθό δεν είναι αυτονόητο, τίποτα δεν αποκτιέται χωρίς αντίτιμο τελικά) και τη συμβολή της Αγάπης -έτσι την αναφέρει, με το άλφα κεφαλαίο- την οποία «βλέπει» ως άλλο Φοίνικα να αναγεννιέται από τις στάχτες.\nΤο βιβλίο είναι προσιτότερο από την εντύπωση που δίνουν τα σχόλια περί αυτού. Ο λόγος είναι απτός και τα νοήματα βατά. Να χτυπούν μέσα σου καθώς διαβάζεις χωρίς δεύτερες σκέψεις. Και τα μηνύματα ευθύβολα και σίγουρα. Και πανανθρώπινα.\nΥ.Γ.: «Χάσαμε τον Παράδεισο από λάθος.» «Live fast, but wait till last.»\nΗ συλλογή ποιητικών κειμένων της Φαίης Ρέμπελου, Τοξικές διακρίσεις, κυκλοφορεί από τις εκδόσεις Βιβλιοαναζητήσεις.\nΑρθρογραφία της Φαίης Ρέμπελου στο koukidaki.gr


Μετά θάνατον δικαίωση για χιλιάδες γκέι άντρες στη Βρετανία – t-zine.gr\nΔόθηκε επιτέλους χάρη στον Όσκαρ Ουάιλντ και σε όσους είχαν καταδικαστεί για ομοφυλοφιλία\nΧιλιάδες ομοφυλόφιλοι και αμφιφυλόφιλοι άνδρες δικαιώνονται μετά θάνατον μετά και την επίσημη χορήγηση χάριτος από το βρετανικό κράτος. Πριν από δεκαετίες όλοι αυτοί οι άνθρωποι είχαν κριθεί ένοχοι για ομοφυλοφιλία, η οποία θεωρούνται σεξουαλικό αδίκημα και τιμωρούνταν. Με την εφαρμογή του επονομαζόμενου νόμου Άλαν Τούρινγκ περίπου 49.000 άνδρες απαλλάχθηκαν των κατηγοριών. Είχαν όλοι τους καταδικαστεί για εγκλήματα για τα οποία σήμερα θα κρίνονταν αθώοι.\nΤο 2013 η βρετανική κυβέρνηση χορήγησε χάρη στον διάσημο κρυπτογράφο Αλαν Τούρινγκ, ο οποίος κατάφερε να σπάσει τον κώδικα Enigma των ναζί κατά το Β΄ Παγκόσμιο Πόλεμο. Έδωσε χάρη σε έναν άνθρωπο που συνέβαλε στη νίκη των συμμαχικών δυνάμεων περίπου 60 χρόνια μετά την αυτοκτονία του 1954.\nΟ υπουργός Δικαιοσύνης της Βρετανίας Σαμ Γκιμά δήλωσε ότι η «σημερινή είναι μια πραγματικά ιστορική ημέρα». Ανάμεσα στους 49.000 άνδρες που δικαιώθηκαν είναι και ο Βρετανός συγγραφέας, Όσκαρ Ουάιλντ, ο οποίος καταδικάστηκε το 1895 σε δύο χρόνια καταναγκαστικά έργα εξαιτίας του σεξουαλικού του προσανατολισμού.\nLGBTQILGBTQI ΙστορίαΗνωμένο ΒασίλειοΙστορίαΟμοφυλοφιλίαομοφυλόφιλοι


Θεοδωρικάκος: Παράταση έως 31 Δεκεμεβρίου για ρύθμιση χρεών προς τους δήμους - Usay.gr\nΣεπτέμβριος 12, 2019, 6:54 μμ Σεπτέμβριος 12, 2019\nΆμεση ήταν η ανταπόκριση του υπουργού Εσωτερικών Τάκη Θεοδωρικάκου στο αίτημα του προέδρου της ΚΕΔΕ κ. Γιώργου Πατούλη. Για παράταση της προθεσμίας αίτησης για τη ρύθμιση οφειλών των πολιτών προς τους δήμους και τα νομικά τους πρόσωπα.\nΟ Υπουργός Εσωτερικών, μετά από συνεννόηση με τον υφυπουργό Θεόδωρο Λιβάνιο. Έδωσε εντολή να κατατεθεί άμεσα τροπολογία που θα δίνεται παράταση της προθεσμίας υποβολής αίτησης για την ευνοϊκή ρύθμιση οφειλών προς Δήμους και Νομικά Πρόσωπα, έως τις 31 Δεκεμβρίου 2019. Με τον τρόπο αυτό διευκολύνονται πολλοί συμπολίτες μας οι οποίοι λόγω της κρίσης δεν μπόρεσαν να ανταποκριθούν στις υποχρεώσεις τους και δημιούργησαν χρέη στους δήμους και στα νομικά τους πρόσωπα.\nΓιώργος ΠατούληςδήμοιΤάκης Θεοδωρικάκοςχρέη


Ακροδεξιά - Βικιπαίδεια\n(Ανακατεύθυνση από Ακροδεξιά (πολιτική))\nΣτη σύγχρονη πολιτική σκηνή, με τον όρο ακροδεξιά καλείται το σύνολο των ριζοσπαστικών πολιτικών ιδεολογιών που βρίσκονται στην άκρα δεξιά μεριά του πολιτικού φάσματος αριστεράς-δεξιάς. Αυτές οι ιδεολογίες είναι οι σωβινιστικές, ακραία εθνικιστικές δηλαδή, ολοκληρωτικές και αντιδραστικές. Ο όρος αυτός χρησιμοποιείται για να περιγράψει ιδεολογίες όπως ο Φασισμός και οι διάφορες μορφές του, συμπεριλαμβανομένου του Εθνικοσοσιαλισμού, της Τρίτης Θέσης, καθώς και άλλα κινήματα όπως ο Λευκός Εθνικισμός και η Εναλλακτική δεξιά. Είναι άμεσα συσχετιζόμενη με τον ρατσισμό, τον ακραίο εθνικισμό και τον ακραίο συντηρητισμό.\n1 Η ιστορία της Ακροδεξιάς\n1.1 Η Ακροδεξιά στην Ευρώπη του 20ου αιώνα\n1.2 Η Ακροδεξιά σήμερα\n3 Πηγές και παραπομπές\nΗ ιστορία της ΑκροδεξιάςΕπεξεργασία\nΗ ιστορίας της Ακροδεξιάς αρχίζει τον 18ο αιώνα στη Γαλλία. Με το ξέσπασμα της Γαλλικής Επανάστασης οι διάφορες τάσεις, άλλες πιο συντηρητικές κι άλλες πιο ριζοσπαστικές, έλαβαν μέρος διεκδικώντας κοινωνικές ελευθερίες, δικαιοσύνη κι ισότητα. Καθώς ωστόσο η μεγάλη πλειοψηφία των επαναστατών είχε ως στόχο την απελευθέρωση της ανερχόμενης μεσαίας τάξης των εμπόρων, βιοτεχνών, τεχνιτών και άλλων, υπήρξαν διάφοροι παλαιοί ευγενείς και πρώην άρχοντες που κατέκριναν την ανάπτυξη του εμπορίου ως ανήθικη, την κατάργηση της θρησκείας ως ασέβεια και τη ριζοσπαστικοποίηση της κοινωνίας ως καταστροφή. Πρότασσαν δε το αίτημα για επιστροφή στις παραδοσιακές αξίες, όπως η καταγωγή, το "αίμα" και η πίστη. Αυτός ήταν και ο αρχικός πυρήνας της Ακροδεξιάς, η αντίδραση απέναντι στην Επανάσταση και τις αξίες που αυτή πρέσβευε. Η Ακροδεξιά δεν κατάφερε ποτέ να αποκτήσει τη δύναμη που είχαν οι φορείς της στο παρελθόν και σταδιακά άρχισε να αφομοιώνεται από το νέο σύστημα, κρατώντας απλά την αίγλη των πάλαι ποτέ ιδεών της και μένοντας σε ορισμένες βασικές συντηρητικές απόψεις γύρω από τα κοινωνικά ζητήματα.\nΗ Ακροδεξιά στην Ευρώπη του 20ου αιώναΕπεξεργασία\nΤην πτώση και παρακμή της Ακροδεξιάς σε όλη τη διάρκεια του 19ου αιώνα, ήρθε να αντικαταστήσει η επάνοδός της στις πρώτες τέσσερις δεκαετίες του 20ου αιώνα στην Ευρώπη. Ο ιταλικός Φασισμός που προέκυψε από τον Εθνικοσυνδικαλισμό κι ο γερμανικός Ναζισμός που προέκυψε από τον Εθνικοσοσιαλισμό, είναι τα βασικότερα και χαρακτηριστικότερα παραδείγματα που δείχνουν την ισχύ που είχε στους λαούς, κυρίως λόγω της οικονομικής κρίσης που ξέσπασε τη δεκαετία του '30. Σε λιγότερο από μία εικοσαετία, ακροδεξιά κόμματα είχαν καταλάβει την εξουσία στην Ισπανία, την Ιταλία και τη Γερμανία, ενώ δικτατορίες είχαν εγκατασταθεί σε άλλες χώρες, όπως η Ελλάδα.\nΗ Ακροδεξιά σήμεραΕπεξεργασία\nΜετά την ήττα της Γερμανίας στον Δεύτερο Παγκόσμιο Πόλεμο, οι ιδέες του ναζισμού δεν εκφράστηκαν, τουλάχιστον ανοιχτά, από κάποιο μέτωπο ή σύνολο ανθρώπων. Σήμερα όμως δρουν στην Ευρώπη και τον κόσμο πληθώρα ακροδεξιών ομάδων, πολλές φορές εγκληματικής φύσης. Δεν αφομοιώνει τόσο εργατικά στρώματα, αλλά νέους που λόγω της πολύπλευρης σημερινής κρίσης, αξιών, θεσμών, αγορών εργασίας, αναζητούν διεξόδους κι ιδεολογικά άλλοθι για τις πράξεις τους. Έχει διάφορες τάσεις και σχετίζεται άμεσα με την Τρίτη Θέση, τον Νεοφασισμό και τον Νεοναζισμό. Κατηγορείται για εγκληματικές πράξεις εις βάρος μεταναστών, μειονοτήτων, ομοφυλόφιλων, αριστερών και αναρχικών, καθώς και για σύμπραξη με τις δυνάμεις καταστολής σε πολλές περιπτώσεις.\n↑ Historical Exhibition Presented by the German Bundestag\n↑ Carlisle, Rodney P., ed., The Encyclopedia of Politics: The Left and the Right, Volume 2: The Right (Thousand Oaks, California, United States; London, England; New Delhi, India: Sage Publications, 2005) p. 694.\nΣυλλογικό, Ο δεξιός εξτρεμισμός στην Ευρώπη, εκδόσεις Πόλις, Αθήνα: 2014\nPierre Milza, Οι μελανοχίτωνες της Ευρώπης. Η ευρωπαϊκή ακροδεξιά από το 1945 μέχρι σήμερα, εκδόσεις Scripta, Αθήνα: 2004\nΣυλλογικό, Το «βαθύ κράτος» στη σημερινή Ελλάδα και η Ακροδεξιά. Αστυνομία, Δικαιοσύνη, Στρατός, Εκκλησία, εκδόσεις Νήσος, Αθήνα: 2014\nΒασιλική Γεωργιάδου, Η άκρα δεξιά και οι συνέπειες της συναίνεσης, εκδόσεις Καστανιώτη, Αθήνα: 2008\nΆννα Φραγκουδάκη, Ο εθνικισμός και η άνοδος της ακροδεξιάς, εκδόσεις Αλεξάνδρεια, Αθήνα: 2013\nΔημήτρης Ψαρράς, Το κρυφό χέρι του Καρατζαφέρη. Η τηλεοπτική αναγέννηση της ελληνικής Ακροδεξιάς, εκδόσεις Αλεξάνδρεια, Αθήνα: 2010\nΣτάθης Τσιράς, Έθνος και ΛΑ.Ο.Σ. Νέα άκρα δεξιά και λαϊκισμός, εκδόσεις Επίκεντρο, Αθήνα: 2012\n"Δεξιά, Λαϊκή Δεξιά, Ακρα-δεξία, Περιεχόμενο και Ιστορικές Καταβολές των Εννοιών", Β. Μαγκλάρας\n"ΛΑ.Ο.Σ.: Στα βήματα της ευρωπαϊκής ακροδεξιάς", Εφημερίδα ΡΗΞΗ, Φύλλο 56, Γ. Καραμπελιάς\n"Η Ακροδεξιά σε Ελλάδα και Ευρώπη", Περιοδικό ΑΡΔΗΝ, Μ. Μελετόπουλος, Τεύχος 36\n"Μαρξισμός και σύγχρονη μετανάστευση", Δ. Ντούσας\nΑνακτήθηκε από "https://el.wikipedia.org/w/index.php?title=Ακροδεξιά&oldid=9087917"\nΤελευταία επεξεργασία στις 10 Οκτωβρίου 2021, στις 19:53\nΤελευταία τροποποίηση 19:53, 10 Οκτωβρίου 2021.


ΌΤΑΝ ΤΟ 1992 ΧΤΥΠΗΣΕ ΤΟ ΤΗΛΕΦΩΝΟ ΣΤΟ ΓΡΑΦΕΙΟ ΤΟΥ: ΗΤΑΝ Ο ΜΙΛΟΣΕΒΙΤΣ! ΈΛΑ ΝΑ ΜΟΙΡΑΣΟΥΜΕ ΤΑ ΣΚΟΠΙΑ ΚΑΙ ΝΑ ΕΧΟΥΜΕ ΚΟΙΝΑ ΣΥΝΟΡΑ! Ο «ΨΗΛΟΣ» ΤΟΥ… | Greek National Pride\nPrevious post ← 57 Τούρκοι στρατιώτες νεκροί στο Tendürek και στο Όρος Kato….Εσπευσμένα ο Τούρκος Υπουργός Σουλεϊμάν Σοϊλού στη περιοχή!\nNext post Πρωτοφανές: Το Mirage 2000EGM που έπεσε πλέει (!) προς την Εύβοια – Δεν συνετρίβη αλλά προσθαλασσώθηκε… μόνο του! – Αγώνας για να ανασυρθεί το Mirage 2000EGM – Λόγω της θαλασσοταραχής αποκόπηκε τμήμα του →


Pulse of love: Η αγάπη πάντοτε κάνει τον άνθρωπο ανήσυχο\nΤο συνειδητό μπορεί να είναι πρακτικό αλλά δεν είναι η χαρά της ζωής\nΚάποτε ένας Κινέζος αυτοκράτορας πήγε να δει έναν μεγάλο δάσκαλο Ζεν. Ο δάσκαλος Ζεν κυλιόταν στο πάτωμα και γελούσε, και οι μαθητές του γελούσαν επίσης· φαινόταν ότι είχε πει κάποιο αστείο. Ο αυτοκράτορας αισθάνθηκε αμηχανία. Δεν μπορούσε να πιστέψει στα μάτια του, επειδή αυτή η συμπεριφορά έδειχνε έλλειψη τρόπων. Δεν μπόρεσε να κρατηθεί και να μην το σχολιάσει.\nΕίπε στον δάσκαλο:\n- “Αυτή η έλλειψη τρόπων! Δεν αναμένεται από έναν άνδρα σαν κι εσένα· εδώ θα πρέπει να υπάρχει κάποια κοσμιότητα. Κυλιέσαι στο πάτωμα, γελώντας σαν τρελός”.\nΟ δάσκαλος κοίταξε τον αυτοκράτορα. Κουβαλούσε ένα τόξο· εκείνες τις εποχές οι αυτοκράτορες ήταν πολεμιστές και κουβαλούσαν μαζί τους τόξα και βέλη. Ο δάσκαλος είπε:\n- “Πες μου κάτι. Πάντοτε κρατάς αυτό το τόξο τεντωμένο ή το αφήνεις επίσης και να χαλαρώσει;”\nΟ αυτοκράτορας είπε:\n- “Εάν κρατήσουμε το τόξο συνεχώς τεντωμένο, θα χάσει την ελαστικότητά του, και έτσι θα αχρηστευτεί. Θα πρέπει να αφεθεί χαλαρό, έτσι ώστε όποτε το χρειαστούμε να έχει την ελαστικότητά του”.\nΚαι ο δάσκαλος τότε είπε: “Αυτό ακριβώς κάνω κι εγώ”.\nΥπάρχουν στιγμές που οι άνθρωποι θα πρέπει να είναι τόσο χαλαροί, τόσο φυσικά χαλαροί, που δεν θα χρειάζεται ν’ ακολουθούν τους τύπους. Και η αγάπη είναι χαλάρωση.\nΔεν χρειάζεται να είναι κάποιος τεντωμένος εικοσιτέσσερεις ώρες την ημέρα. Όταν εργάζεστε, να είστε στον συνειδητό νου, σε εγρήγορση, να υπολογίζετε. Να είστε έξυπνοι, επιτήδειοι, αποτελεσματικοί. Αλλά αυτό είναι μόνο το χρηστικό μέρος της ζωής. Έξω από το γραφείο χαλαρώστε και πλημμυρίστε από το ασυνείδητο· καταληφθείτε από αυτό και αφεθείτε στη φύση σας.\nΔιαφορετικά είναι ένας φαύλος κύκλος. Αισθάνεστε νευρικότητα, καταστέλλετε την ενέργειά σας. Καταπιέζετε την ενέργεια και αυτή η καταπιεσμένη ενέργεια δημιουργεί περισσότερο τρέμουλο μέσα σας, έτσι αισθάνεστε ακόμη πιο νευρικοί· αισθάνεστε πιο νευρικοί, καταστέλλετε περισσότερο, και ούτω καθ’ εξής, συνεχίζεται έτσι. Όσο καταπιέζετε, τόσο πιο νευρικοί θα αισθάνεστε· όσο πιο νευρικοί αισθάνεστε, τόσο περισσότερο καταπιέζετε. Θα πρέπει να κάνετε την ρήξη, να βγείτε από τον φαύλο κύκλο. Απλώς κάντε το άλμα.\nΕτικέτες Ο φόβος του Έρωτα και της Αγάπης


Καραβάκι: Μεταμεσονύχτιες εμπνεύσεις\nΈχει νυχτώσει. Κάθομαι αναπαυτικά στην πολυθρόνα μου. Μια μελωδία σιγομουρμουρίζω. «Το χέρι σου δώσ μου και πάμε στου κόσμου την πιο νευρικιά διαδρομή....». Πιάνω ένα κομμάτι πηλό. Χρώμα λευκό. Σαν τις σελίδες. Τα χέρια εργαλεία. Τα χερια φωνή. Τα χέρια ήχος. Τα χέρια, ξερό τοπίο του σώματος. Ο πηλός έχει μνήμη. Δεν αντιστέκεται. Δεν σε ζορίζει. Μπορεί και μιλά αν εσύ μπορείς να τον ακούσεις.\n-Φτάνει ως εδώ; Σου λέει καμιά φορά. -Κοίτα με! Μην ανησυχείς... Πιθανόν να το μετανιώσεις.\nΚαμιά φορά μπορείς και τον ακούς. Καμιά φορά ανοίγεις διάλογο μαζί του. Θα χαράξω αυτό το σημείο και πιο κει θα ανοίξω μια τρύπα τετράγωνη...\n-Μην με πιέσεις πολύ, αυτό το σημείο είναι πολύ ευαίσθητο...\n-Καλά, καλά... ξέρω... ξέρω...\n-Δε μιλάς; Mίλα μου! Τι να κάνω να σε διαλύσω ή να συνεχίσω;\n-Θα συνεχίσω... Κάτσε, κάτσε θα προσθέσω λίγο ακόμα να σε διορθώσω μπας και μου πεις τίποτα.\nΚι άλλοτε σου λέει. Κι άλλοτε τον κάνεις μια μπάλα και αρχίζεις πάλι από την αρχή. Ποτέ μα ποτέ δε θα γίνει ίδιο. Ποτέ... Άλλοτε μετανιώνεις. Άλλοτε όχι. Μαθαίνεις να μη μετανιώνεις. Μαθαίνεις να μην τον ακούς όταν δε θες. Ο πηλός, πάντα κάτι έχει να σου πει. Και κυρίως για σένα. Όχι για κείνον. Σήμερα έχεις νεύρα. Σήμερα έχεις τα χάλια σου. Σήμερα λιάστηκες πρώτα κι ύστερα ήρθες να παίξουμε. Σήμερα βαριέσαι, πάλι μια μπάλα θα καταλήξω στο σακί. Σήμερα στεναχωρήθηκες, και έκλαψες... Σήμερα είσαι τόσο ήρεμη... Όταν είμαι ήρεμη, σωπαίνει. Περιμένει... Με εμπιστεύεται.\nΈχει νυχτώσει. Μπαίνω στο εργαστήριο. Μια μελωδία σιγομουρμουρίζω. «Το χέρι σου δώσ μου και πάμε στου κόσμου την πιο νευρικιά διαδρομή....». Πιάνω τον πηλό. Χρώμα λευκό. Σαν τις σελίδες. Τον πλάθω. Μια μορφή εμφανίζεται σιγά σιγά. Μια μορφή γνώριμη, αγαπημένη. Μια φιγούρα που την κάνουν τα χέρια σου να ζωντανεύει σιγά σιγά. Έτοιμη... Νομίζω πως θα σταματήσω. Μα τι έγινε σήμερα; Δεν έχεις τίποτα να πεις; Μίλα. Πες κάτι. Οτιδήποτε... Έτσι να βάλω έναν τίτλο σε αυτή τη μεταμεσονύχτια έμπνευση.\nΣήμερα η χαραυγή θα σε ταξιδέψει...\nΕτικετες ανασες και ψιθυροι, επιθυμιες


ΚΥΡΙΕ ΑΛΟΓΟΣΚΟΥΦΗ, ΠΟΥΛΑΤΕ! ΔΙΚΑ ΣΑΣ ΕΙΝΑΙ; | Massmeeting's Weblog\n← ΦΤΑΝΕΙ ΜΕ ΤΟΝ ΣΤΕΛΙΟ ΚΟΥΛΟΓΛΟΥ!\nΕΝΑΣ… ΑΡΧΙΠΑΠΑΡΑΣ ΥΠΟΥΡΓΟΣ… →\nΚΥΡΙΕ ΑΛΟΓΟΣΚΟΥΦΗ, ΠΟΥΛΑΤΕ! ΔΙΚΑ ΣΑΣ ΕΙΝΑΙ;\n«Πουλάτε κάτι που δεν είναι δικό σας», σημείωσε ο Πρόεδρος του ΣΥΡΙΖΑ Αλέκος Αλαβάνος, ο οποίος κάλεσε το λαό να κινητοποιηθεί «για να πέσει η κυβέρνηση το γρηγορότερο», αλλά και τους βουλευτές της ΝΔ «να αφήσουν τη συνείδησή τους και το εθνικό συμφέρον να υπερισχύσει». «Εάν η κυβέρνηση πιστεύει ότι η χώρα είναι ανίκανη, ψωροκώσταινα και κακομοίρα και δεν μπορεί να έχει τη διαχείριση του ΟΤΕ, τότε γιατί δίνετε τον οργανισμό και δεν βάζετε ένα Γερμανό υπουργό», ρώτησε ο κ. Αλαβάνος, λέγοντας ότι και για τα λιμάνια θα έπρεπε να βρεθεί ένας υπουργός από το Ντουμπάι.\nΣημείωσε επίσης ότι για μέλη της κυβέρνησης, όπως ο υπουργός Οικονομίας Γ. Αλογοσκούφης «θα υπάρξει εργασιακό πρόβλημα, διότι δεν στέκεται ούτε σε συνοικιακό σούπερ μάρκετ, ως διαχειριστής», καθώς, με ιδιωτικοοικονομικά κριτήρια, σε ένα πλαίσιο σκληρού ανταγωνισμού, μια επιχείρηση κρίνεται από την ικανότητά της να αντέξει και να επεκταθεί.\n«Κι εσείς, τι κάνετε κ. Αλογοσκούφη; Πουλάτε. Δικά σας είναι; Από τον πατέρα σας τα πήρατε; Από το θείο σας; Real Estate παίζετε; Σε επιχειρήσεις είστε; Ο μεγάλος ασθενής δεν είναι μόνο το κράτος αλλά και η κυβέρνηση της ΝΔ, που είναι ανίκανη να αντιμετωπίσει τις σημερινές προκλήσεις. Εξέφρασε, δε, την απορία: Δεν θα υπάρξει ένας, δύο, τρεις βουλευτές της ΝΔ, να συναισθανθούν την ευθύνη τους, έξω από το πρόγραμμά τους, να εκποιείται δημόσια περιουσία;»\nBy massmeeting  Posted in Ιδιωτικοποιήσεις\t Με ετικέτα Αλαβάνος Αλέκος,OTE


Πρώτη νίκη για την ΑΕΛ - "Διπλό" επί της ΕΘΑ – gay-hellas.eu\nHome›ΤΕΛΕΥΤΑΙΑ ΝΕΑ›Πρώτη νίκη για την ΑΕΛ - "Διπλό" επί της ΕΘΑ\nTην πρώτη της νίκη στη φετινή σεζόν πέτυχε η ΑΕΛ, παίρνοντας το διπλό επί της ΕΘΑ με 73-57, σε εξ αναβολής παιχνίδι για την 18η αγωνιστική της ΟΠΑΠ Basket League.\nΜε το πρώτο της ροζ φύλλο στη φετινή σεζόν η ομάδα της Λεμεσού, που βρίσκεται στην τελευταία θέση της βαθμολογίας, έφθασε τους 16 βαθμούς σε 15 παιχνίδια. Από την άλλη, το συγκρότημα της Έγκωμης έχει 19 βαθμούς και ισοβαθμεί στις πιο πάνω θέσεις με την Ομόνοια, η οποία έχει τρεις αγώνες λιγότερους (16 έναντι 13).\nΩς ο ΜVP του αγώνα αναδείχθηκε ο Nτάμανι Απολγουάιτ με 22 πόντους (10 ριμπάουντ).\nΗ ΑΕΛ έκανε ξεκίνημα με τρίποντο του Γκάντια-Ρόσα, όμως στο 4', μετά από δύο τρίποντα του Κυριακίδη και δίποντα από τους Γιούινγκ και Ροδοσθένους η ΕΘΑ προηγήθηκε με 10-3. Οι φιλοξενούμενοι ισοφάρισαν με βολή του Απολγουάιτ (17-17) ενάμιση λεπτό πριν από το τέλος του πρώτου δεκαλέπτου, με τον Τομπάζο λίγο αργότερα να τους βάζει μπροστά (17-19). Η πρώτη περίοδος ολοκληρώθηκε με τρίποντο του Ροδοσθένους, για να βάλει ξανά μπροστά την ΕΘΑ (20-19).\nΣτα αρχικά στάδια του δεύτερου δεκαλέπτου, οι «γαλαζοκίτρινοι» με δύο σερί καλάθια από τον Φέργκουσον απέκτησαν εκ νέου το προβάδισμα (20-22) στο 13', ενώ στο 17' ο Απολγουάιτ με δύο βολές ανέβασε τη διαφορά στους επτά πόντους (24-31). Μισό λεπτό πριν από την ολοκλήρωση του δεύερου δεκαλέπτου, ο Πιττάκας άνοιξε την ψαλίδα του σκορ σε διψήφιο αριθμό (26-37), με το πρώτο ημίχρονο να κλείνει με το λέι απ του Ρόδες (28-37).\nΣτο 23' οι γηπεδούχοι με τις βολές του Ρόδες πλησίασαν στους δύο πόντους (37-39), με την ΑΕΛ να ξεφεύγει και πάλι στη συνέχεια. Ο Γκάντια-Ρόσα με πέντε πόντους στο τελευταίο λεπτό του τρίτου δεκαλέπτου έκανε το 55-40 για την ομάδα της Λεμεσού. Η ΑΕΛ κράτησε τις αποστάσεις ασφαλείας στο τέταρτο και τελευταίο δεκάλεπτο και πήρε τελικά το ροζ φύλλο με σκορ 73-57.\nΤΑ ΔΕΚΑΛΕΠΤΑ: 20-19, 28-37, 40-55, 57-73\nΓιούινγκ 18 (1), Κυριακίδης 6 (2), Ιγκνατόφσκι 2, Ροδοσθένους 10 (2), Ρόδες 15 (1), Φ. Ορφανός, Κ. Ορφανός, Πουλλίτας, Κάσινος 2, Κωνσταντινίδης 4\nΓκάντια-Ρόσα 16 (3), Τομπάζος 11 (3), Μονιάτης, Απολγουάιτ 22, Φέργκουσον 15, Δανιήλ 3 (1), Χανούν, Πιττάκας 6\nΤσεκάρει Πίττα ο Παναθηναϊκός!\nΛακατάμια: Έριξαν χειροβομβίδα κατά της οικίας γνωστού προσώπου στις Αρχές\nΚατεβαίνει το ηλικιακό όριο εμβολιασμών – Τι θα γίνει με τους μεγαλύτερους\nΟ βασικός υποψήφιος για τον πάγκο της Έβερτον\nΠρόταση για το Κυπριακό παρουσίασε ο ΓΓ του ΑΚΕΛ\nΚορυφώνεται τη Δευτέρα το φαινόμενο σύζευξης Δία-Κρόνου\nTotal Visit : 13523\nTotal Hits : 280964


Μελομακάρονα με σιμιγδάλι ~ Foodathlon\nΑρχική » Χριστούγεννα\nPublished: Dec 3, 2021 · Modified: Dec 15, 2021 · by GeorgiaDM\nΑν κάτι μου φέρνει στο μυαλό την γεύση και την μυρωδιά των Χριστούγεννων αυτό είναι τα μελομακάρονα (με σιμιγδάλι). Ένα από τα πιο γνωστά ελληνικά γλυκά των χειμερινών εορτών.\nΘα τα βρεις σε κάθε σπίτι και ζαχαροπλαστείο, σε όλη την Ελλάδα κατά την περίοδο των Χριστουγεννων. Κάθε οικογένεια έχει την δική της συνταγή και είναι μία από τις πιο γευστικές προσθήκες στο εορταστικό τραπέζι.\nΣυνήθως τα μελομακάρονα είναι γλυκά που τρώγονται πριν από τα χριστούγεννα, κατά την περίοδο της νηστείας, αφού δεν περιέχουν γαλακτοκομικά και αυγά. Αυτό γινόταν και στο δικό μου σπίτι αφού η μαμά μου τα ετοίμαζε για τη δική της γιορτή και για τη γιορτή του μπαμπά μου.\nΤα μελομακάρονα γεμίζουν το σπίτι με το υπέροχο τους άρωμα και είναι ο πιο νόστιμος ελληνικός τρόπος να γευτούμε ένα γλυκό κατά την εορταστική περίοδο.\n🤔 Τι είναι τα μελομακάρονα;\nΤα μελομακάρονα είναι μαλακά ελληνικά χριστουγεννιάτικα μπισκότα με μυρωδιά και γεύση από κανέλα και πορτοκάλι βουτηγμένα σε μελένιο σιρόπι και πασπαλισμένα με ψιλοκομμένα καρύδια.\nΗ λέξη μελομακάρονο είναι ένας συνδυασμός των λέξεων μέλι και μακάριος που σημαίνει ευλογημένος.\nΜε ιστορία που έχει τις ρίζες της στην αρχαία Ελλάδα, τα μακάρια ήταν κομματάκια άρτου με οβάλ σχήμα που προσφερόταν σε κηδείες. Η προσθήκη του μελένιου σιροπιού κατά την περίοδο της Βυζαντινής αυτοκρατορίας τα έκανε πιο εορταστικά, και πλέον είναι μία πραγματική χριστουγεννιάτικη ευλογία!\nΣε κάποιες περιοχές της Ελλάδος, τα μελομακάρονα ονομάζονται και φοινίκια. Αν και τα μελομακάρονα ψήνονται μόνο στο φούρνο, τα φοινίκια μπορούν να γίνουν και τηγανιτά.\n📝 Συστατικά για τα μελομακάρονα με σιμιγδάλι\nΛάδι: Το απαλό ελαιόλαδο είναι αυτό που κατά τη γνώμη μου προσφέρει την καλύτερη γεύση. Αν βρίσκουμε τη γεύση του ελαιόλαδου πολύ έντονη αντικαθιστούμε τη μισή ή ολόκληρη την ποσότητα του ελαιόλαδου με κάποιο σπορέλαιο (ηλιέλαιο, καλαμποκέλαιο ή σησαμέλαιο). Ενώ το ελαιόλαδο δίνει επιπλέον γεύση στα μελομακάρονα, το σπορέλαιο τα κάνει πιο τραγανά όταν ψηθούν και πιο αφράτα όταν σιροπιαστούν.\nΑλκοόλ: Συνήθως τα μελομακάρονα περιέχουν λίγο μπράντυ (Μεταξά) για να δώσει γεύση και μυρωδιά. Μπορούμε να αντικαταστήσουμε το μπράντυ με κονιάκ ή με φρεσκοστυμμένο χυμό πορτοκάλι (για μελομακάρονα χωρίς αλκοόλ).\nΓλυκαντική: Σε περίπτωση που θέλουμε να κάνουμε τη συνταγή χωρίς επεξεργασμένη ζάχαρη, αντικαθιστούμε με ζάχαρη καρύδας.\nΣιμιγδάλι: Το σιμιγδάλι κάνει τα μελομακάρονα τραγανά και βοηθάει ώστε να απορροφήσουν περισσότερο σιρόπι. Έτσι έχουμε ένα πιο αφράτο και συνάμα τραγανό αποτέλεσμα.\n👩🏻🍳 Συμβουλές & κόλπα\nΓια vegan μελομακάρονα, αντικαθιστούμε το μέλι με σιρόπι σφενδάμου ή νέκταρ αγαύης. Μπορούμε πάντα να βυθίσουμε τα μελομακάρονα σε ένα απλό σιρόπι βρασμένο με κανέλα, γαρίφαλο και πορτοκάλι, ή να χρησιμοποιήσουμε 1 κ.γ. ροδόνερο ή εκχύλισμα βανίλιας για διαφορετικό άρωμα.\nΧρησιμοποιούμε μία τρυπητή κουτάλα για να αφαιρέσουμε τα μελομακάρονα από το σιρόπι.\nΒράζουμε το σιρόπι σε μία μικρή και ψηλή κατσαρόλα έτσι ώστε η στάθμη από το σιρόπι να είναι υψηλή. Έτσι όταν βουτάμε τα μελομακάρονα στο σιρόπι θα βυθίζονται ολόκληρα και θα σιροπιαστούν καλύτερα.\nΑφήνουμε τη ζύμη να ξεκουραστεί για ~15 λεπτά. Έτσι τα μελομακάρονα μας θα είναι πιο εύπλαστα και θα γίνουν πιο αφράτα.\nΗ ζύμη για τα μελομακάρονα είναι μαλακή. Μην πέσετε στην παγίδα και προσθέσετε περισσότερο αλεύρι. Μόλις η ζύμη ξεκουραστεί θα είναι πιο εύπλαστη. Προσθέτοντας επιπλέον αλεύρι κάνουμε τα μελομακάρονα σκληρά.\nΥπάρχουν δύο τρόποι για να σιροπιάσουμε τα μελομακάρονα έτσι ώστε να γίνουν αφράτα και μελωμένα. Ο καλύτερος είναι να τα προσθέσουμε ζεστά σε κρύο σιρόπι. Ο άλλος τρόπος είναι να τα προσθέσουμε κρύα σε ζεστό σιρόπι (όταν τα αποψύχουμε ή αν δεν μπορούμε να τα ετοιμάσουμε την ίδια ημέρα).\nΣερβίρουμε τα μελομακάρονα με γαρνιτούρες (επικάλυψη) της επιλογής μας. Παραδοσιακά τα γαρνίρουμε με επιπλέον μέλι, ψιλοκομμένα καρύδια και λίγη κανέλα. Σε περίπτωση αλλεργίας στα καρύδια τα γαρνίρουμε με φιστίκια Αιγίνης, αμύγδαλα, ροδοπέταλα, ή λίγο μέλι και κανέλα.\nΣε κάποιες περιοχές της Ελλάδας, είναι τυπικό όχι μόνο να γαρνίρουν αλλά και να γεμίζουν τα μελομακάρονα με ξηρούς καρπούς.\nΜία πιο σύγχρονη εκδοχή είναι τα μελομακάρονα επικαλυμμένα με σοκολάτα.\nΤα μελομακάρονα μπορούν να αντέξουν σε όλη την περίοδο των εορτών (τα έχω κρατήσει έως και 4 ½ εβδομάδες), αν αποθηκευτούν σωστά. Πρώτα πρέπει να κρυώσουν εντελώς σε θερμοκρασία δωματίου σε σχάρες. Στη συνέχεια τα αποθηκεύουμε σε αεροστεγή δοχεία ή τα τυλίγουμε με μεμβράνη.\nΕίναι προτιμότερο να αποθηκεύουμε τα μελομακάρονα σε αεροστεγή δοχεία σε μία μόνο στρώση, για να μην κολλήσουν μεταξύ τους.\nΔεν αποθηκεύουμε τα μελομακάρονα στο ψυγείο, γιατί θα σκληρύνουν.\nΜπορούμε να καταψύξουμε τα μελομακάρονα έως και 3 μήνες σε αεροστεγές δοχείο. Ψήνουμε, τα αφήνουμε να κρυώσουν εντελώς, αλλά δεν τα σιροπιάζουμε. Τα βουτάμε σε ζεστό σιρόπι αφού τα αποψύξουμε.\n😋 Σας αρέσουν τα μελομακάρονα (με σιμιγδάλι);\nΤότε θα σας αρέσει σίγουρα και αυτή η συνταγή:\nΤα μελομακάρονα είναι ένα από τα πιο παραδοσιακά ελληνικά χριστουγεννιάτικα γλυκά. Είναι άκρως εθιστικά, αρωματικά και μία υπέροχη προσθήκη στο εορταστικό τραπέζι.\nΕκτύπωση Προσθήκη Pin\nχρονος προετοιμασιας 25 λεπτά\nΧρονος μαγειρεματος 35 λεπτά\nσυνολικος χρονος 1 ώρα\nμεριδες 38 κομμάτια\nθερμιδες 189 kcal\n125 γρ. χυμό πορτοκάλι φρεσκοστυμμένο\n250 γρ. λάδι ελαιόλαδο απαλό + ηλιέλαιο\n50 γρ. μπράντυ Μεταξά\n2 κ.σ. ξύσμα πορτοκαλιού ακέρωτου\n½ κ.σ. τριμμένη κανέλα\n½ πορτοκάλι σε φέτες\n115 γρ. καρύδια ψιλοκομμένα\nΠροσθέτουμε το νερό, τη ζάχαρη, την κανέλα, το γαρύφαλλο, και το πορτοκάλι σε μία κατσαρόλα.\nΒάζουμε την κατσαρόλα σε μέτρια με δυνατή φωτιά και αφήνουμε το σιρόπι να βράσει.\nΜόλις πάρει μία βράση, αφαιρούμε από τη φωτιά, προσθέτουμε το μέλι και ανακατεύουμε καλά.\nΑφήνουμε το σιρόπι να κρυώσει.\nΖυγίζουμε τα υλικά μας. Σε ένα μεγάλο μπολ, ανακατεύουμε το λάδι με τη ζάχαρη μέχρι να λιώσει η ζάχαρη, και στη συνέχεια προσθέτουμε το χυμό και το ξύσμα πορτοκαλιού και το κονιάκ. Προσθέτουμε την κανέλα, το γαρίφαλο και το μοσχοκάρυδο και ανακατεύουμε. Τέλος, προσθέτουμε και τη μαγειρική σόδα.\nΜόλις αφρίσει η σόδα προσθέτουμε στο μείγμα των υγρών το αλεύρι κοσκινισμένο με το σιμιγδάλι και το μπέικιν, ανακατεύοντας απαλά μέχρι τα υλικά να ομογενοποιηθούν και η ζύμη να είναι λεία και μαλακή.\nΔεν ζυμώνουμε πολύ για να μην βγάλει το λάδι η ζύμη και τα μελομακάρονα μας γίνουν σκληρά. Ξεκουράζουμε την ζύμη για 15 λεπτά.\nΠροθερμαίνουμε το φούρνο στους 190°C και στρώνουμε αντικολλητικό χαρτί σε δύο ταψιά φούρνου.\nΠλάθουμε ελαφρά τα μελομακάρονα μας, βάρους περίπου 30 γραμμάριων το κάθε ένα, σε οβάλ σχήμα και τοποθετούμε στα ταψιά.\nΨήνουμε για 30 με 35 λεπτά ή μέχρι να πάρουν ροδοκόκκινο χρώμα.\nΜόλις βγουν από το φούρνο τα βουτάμε με προσοχή στην κατσαρόλα με το σιρόπι για 30 δευτερόλεπτα. Εναλλακτικά, βουτάμε κρύα μελομακάρονα σε ζεστό σιρόπι.Τα βγάζουμε με μία τρυπητή κουτάλα και τα πασπαλίζουμε με έξτρα μέλι, καρύδια και κανέλα.\nΗ ζύμη για τα μελομακάρονα είναι μαλακή. Μην πέσετε στην παγίδα και προσθέσετε περισσότερο αλεύρι. Μόλις η ζύμη ξεκουραστεί θα είναι πιο εύπλαστη. Προσθέτοντας επιπλέον αλεύρι κάνουμε τα μελομακάρονα σφιχτά.\nΤα μελομακάρονα μπορούν να αντέξουν σε όλη την περίοδο των εορτών αν αποθηκευτούν σωστά. Πρώτα πρέπει να κρυώσουν εντελώς σε θερμοκρασία δωματίου σε σχάρες. Στη συνέχεια τα αποθηκεύουμε σε αεροστεγή δοχεία ή τα τυλίγουμε με μεμβράνη.\nΧωρίς γλουτένη: Αντικαθιστούμε το σιμιγδάλι με ψιλή πολέντα και το αλεύρι με αλεύρι για όλες τις χρήσεις χωρίς γλουτένη. Το αλεύρι μας πρέπει να περιέχει κόμμι ξανθάνης, αν όχι προσθέτουμε ¼ κ.γ. στο αλεύρι.\nVegan: Αντικαθιστούμε το μέλι με σιρόπι σφενδάμου ή νέκταρ αγαύης. Μπορούμε πάντα να βυθίσουμε τα μελομακάρονα σε ένα απλό σιρόπι βρασμένο με κανέλα, γαρίφαλο και πορτοκάλι ή να χρησιμοποιήσουμε 1 κ.γ. ροδόνερο ή εκχύλισμα βανίλιας για διαφορετικό άρωμα.\nκατηγοριες Μπισκότα, Νηστίσιμα, Χορτοφαγικά, Χριστούγεννα, Χριστουγεννιάτικα γλυκά\n🍋 Διατροφικός πίνακας για τα μελομακάρονα με σιμιγδάλι\nΜερίδες: 1 (54γρ) | Θερμίδες: 189kcal | Υδατάνθρακες: 26γρ | Πρωτεΐνη: 2γρ | Λιπαρά: 8,7γρ | Κορεσμένα λιπαρά: 1,1γρ | Ακόρεστα λίπη: 0γρ | Χοληστερόλη: 0mg | Νάτριο: 18mg | Κάλιο: 48mg | Φυτικές ίνες: 0,8γρ | Σάκχαρα: 13,58γρ | Βιταμίνη A: 8IU | Βιταμίνη C: 1,8mg | Ασβέστιο: 12mg | Σίδηρος: 0,81mg\n⭐ Έφτιαξες τη συνταγή;\nΜοιράσου τη μαζί μας στο @beafoodathlon ή κάνε tag #beafoodathlon στο Instagram ❤\nΠες μας τη γνώμη σου και βαθμολόγησε τη συνταγή ⭐ στο κάτω μέρος της σελίδας ⬇\n« Μεσογειακά κεκάκια κολοκύθας\nΣπιτικός Μηλίτης »\nΤο email σας δε δημοσιεύεται. Τα υποχρεωτικά πεδία σημειώνονται με *\nΑποθήκευση του ονόματος και email σας για ευκολότερο μελλοντικό σχολιασμό\n❀ Καλώς ήρθατε στο Foodathlon, το μέρος που οι Μεσογειακές γεύσεις γίνονται κομμάτι της κουζίνας σας! Εδώ μοιράζομαι μαζί σας τις παραδοσιακές και σύγχρονες συνταγές μου, τις οποίες τροποποιώ συχνά ώστε να είναι κατάλληλες για άτομα με αλλεργίες ή για όσους ακολουθούν μία ειδική διατροφή.\nΜοντέρνο Μωβ Λαχανόρυζο\nΑλμυρά μάφιν με κολοκυθάκι μανιτάρια & φέτα\nΚρεμώδες άλειμμα φέτας\n↑ στην κορυφή\nCopyright © 2020-2022 Foodathlon. Αποκλειστικά δικαιώματα χρήσης.


Στις 30 Ιουνίου τελειώνει η σχολική χρονιά – Lakatamia News\nHome/Ειδήσεις/Στις 30 Ιουνίου τελειώνει η σχολική χρονιά\nΣτις 30 Ιουνίου τελειώνει η σχολική χρονιά\nΔιευκρίνισε ότι για τη Δημοτική Εκπαίδευση άρχισε ένα πρόγραμμα εξ αποστάσεως διδασκαλίας για την 5η και 6η τάξη Δημοτικού Σχολείου, ενώ, όπως σημείωσε, όσον αφορά στις υπόλοιπες τάξεις οι εκπαιδευτικοί θα έρχονται σε καθημερινή επικοινωνία με τις τάξεις τους και για τον σκοπό αυτό μπορούν να αξιοποιούν και τα καθημερινά τηλεοπτικά μαθήματα, τα οποία στο εξής θα μεταδίδονται για όλες τις τάξεις, χωρίς βεβαίως να περιορίζεται η δυνατότητα για δικούς τους παιδαγωγικούς σχεδιασμούς.\nΑναφορικά με τις ανάγκες των μαθητών/μαθητριών σε ψηφιακές συσκευές και διαδίκτυο, ο Υπουργός ανέφερε ότι από την πρώτη στιγμή άρχισαν οι διαδικασίες για να καταγραφούν οι ανάγκες σε συνδέσεις στο διαδίκτυο και συσκευές. Οι μισές από τις συσκευές αυτές εξασφαλίστηκαν από πόρους του Υπουργείου και οι άλλες μισές εξασφαλίστηκαν από ευγενικές προσφορές από φιλανθρωπικούς οργανισμούς, ιδιωτικές εταιρείες και συνδικαλιστικές οργανώσεις, αφού αυτός ήταν ο πιο σύντομος τρόπος για την κάλυψη των αναγκών. Το ίδιο συνέβη και με τις συνδέσεις στο διαδίκτυο, αφού οι μισές καλύφθηκαν από δωρεές παρόχων τηλεπικοινωνιακών υπηρεσιών και οι άλλες μισές χρηματοδοτήθηκαν από το Υπουργείο.\nΓια τους μαθητές/μαθήτριες που δεν έχουν ακόμα κάποια ψηφιακή συσκευή, ο κ. Προδρόμου ανέφερε ότι στο ΥΠΠΑΝ κάνουμε ό,τι είναι δυνατόν προκειμένου να προμηθευτούμε, το ταχύτερο, αριθμό συσκευών τύπου ταμπλέτας. Αυτό όμως δεν θα πρέπει να μας εμποδίζει από το να προχωρήσουμε με την εξ αποστάσεως εκπαίδευση. Στο ίδιο πλαίσιο, πρόσθεσε ότι ήδη έγινε επιμόρφωση εκπαιδευτικών, ετοιμάστηκαν ενημερωτικά βίντεο και θέσαμε σε λειτουργία γραμμή επικοινωνίας για ερωτήματα γονέων/κηδεμόνων σχετικά με την εξ αποστάσεως εκπαίδευση. Παράλληλα, σημείωσε ότι τη δυνατότητα που αποκτήσαμε, να μπορούμε να αξιοποιήσουμε την εξ αποστάσεως εκπαίδευση στα δημόσια σχολεία, θα μπορούμε να τη χρησιμοποιήσουμε και στο μέλλον.\nΕπισήμανε, επιπρόσθετα, ότι στο ΥΠΠΑΝ έχει γίνει πλήρης σχεδιασμός και για την επαναλειτουργία των σχολείων και για τις Παγκύπριες εξετάσεις και μόλις ληφθούν οι τελικές αποφάσεις από την Κυβέρνηση θα ανακοινωθεί και η ύλη για τις εξετάσεις. Αυτό είναι κάτι που θα γίνει τις επόμενες μέρες. Πρόσθεσε ότι η σχολική χρονιά λήγει στις 30 Ιουνίου και στον βαθμό που μας επιτρέπεται το διάστημα των δυο μηνών θα αξιοποιηθεί.\nΤέλος, όσον αφορά στην Τριτοβάθμια Εκπαίδευση ο Υπουργός ανέφερε ότι είναι σε επικοινωνία με τη Σύνοδο των Πρυτάνεων, αλλά, ιδιαίτερα και με τις πρυτανικές Αρχές των δημόσιων πανεπιστημίων. Τα Πανεπιστήμια, όπως ανέφερε, ακολουθούν τις γενικές οδηγίες της Κυβέρνησης, διέκοψαν τη φοίτηση και προχώρησαν σε εξ αποστάσεως εκπαίδευση. Ενώ γίνονται και συνεννοήσεις προκειμένου και στο επόμενο ακαδημαϊκό έτος να ληφθούν υπόψη οι έκτακτες φετινές συνθήκες.\nΣτη συνέχεια, σημείωσε ο κ. Προδρόμου, σε συνεννόηση με τον Φορέα Διασφάλισης και Πιστοποίησης της Ποιότητας της Ανώτερης Εκπαίδευσης (ΔΙΠΑΕ), και με πρωτοβουλία της Προέδρου του κας Μαίρης Κουτσελίνη, εξασφαλίστηκε ότι τα Ιδρύματα Τριτοβάθμιας Εκπαίδευσης που λειτουργούν στην Κυπριακή Δημοκρατία, μπορούν να χρησιμοποιήσουν εναλλακτικές μορφές ενδιάμεσης και τελικής αξιολόγησης, σύμφωνα με τα ευρωπαϊκά πρότυπα και τις κατευθυντήριες γραμμές του Ευρωπαϊκού Οργανισμού για τη Διασφάλιση της Ποιότητας στην Ανώτερη Εκπαίδευση (ΕΝQA), μεταξύ των οποίων εξ αποστάσεως αξιολόγηση.\nΣτη συνέχεια, ο Υπουργός απάντησε σε σωρεία ερωτήσεων που τέθηκαν από τα μέλη της Επιτροπής, ενώ έγινε συνεννόηση και για επόμενες τηλεδιασκέψεις και ενημέρωση\n76χρονος το νέο θύμα του κορωνοϊού, 5 τα νέα περιστατικά\nΜέχρι 30 Απριλίου αιτήσεις για φοιτητική μέριμνα


Πυρπόλησαν ΑΤΜ και αυτοκίνητο στο Μαρούσι και τα Βριλήσσια - notiatoday\nHome » Πυρπόλησαν ΑΤΜ και αυτοκίνητο στο Μαρούσι και τα Βριλήσσια\nΕμπρηστικές επιθέσεις σε ΑΤΜ και αυτοκίνητο σημειώθηκαν τη νύχτα στο Μαρούσι και στα Βριλήσσια.\nΛίγο μετά τις 3 τα ξημερώματα, εκδηλώθηκε εμπρηστική επίθεση σε παρκαρισμένο αυτοκίνητο που βρισκόταν επί της οδού Γράμμου στα Βριλήσσια.\nΣτο σημείο έσπευσαν έξι πυροσβέστες με δύο οχήματα έσβησαν την φωτιά, όμως το αυτοκίνητο υπέστη μεγάλες ζημιές.\nΚατεσβέσθη #πυρκαγιά σε Ε.Ι.Χ. αυτοκίνητο, επί της οδού Γράμμου, στο δήμο Βριλησσίων Αττικής. Επιχείρησαν 6 πυροσβέστες με 2 οχήματα.\nΜε διαφορά λίγων λεπτών από την εμπρηστική επίθεση στο αυτοκίνητο στα Βριλήσσια,άγνωστοι πυρπόλησαν ΑΤΜ τράπεζας στην οδό Βασιλίσσης Σοφίας, στο Μαρούσι.\nPrevPreviousΔιακοπή ρεύματος στο Παλαιό Φάληρο\nNextΤροχαίο στην Αβέρωφ & Μάρνη με εγκατάλειψη πεζού – η αστυνομία ζητά πληροφορίεςNext


Παρεμβάσεις και πρωτοβουλίες του ΠΑΣΟΚ για θέματα που αφορούν τον πολίτη τη τελευταία διετία\n «Τη μάχη του Δαυίδ κατά του Γολιάθ θυμίζει η μάχη του ΣΥΡΙΖΑ για να αλλάξει την ροή των πραγμάτων στην Ευρώπη»\n Στην Ελβετία ο Πρόεδρος της Δημοκρατίας\n Ξεκινά η ενδιάμεση εκπτωτική περίοδος - Προαιρετικά ανοικτά τα καταστήματα την Κυριακή\n Τα υψηλά πρόστιμα, κατεβάζουν τον πήχη της ανασφάλιστης εργασίας\n Στις ΗΠΑ η Άγγελα Μέρκελ για συζητήσεις με τον Πρόεδρο Μπαράκ Ομπάμα\n Σφοδρές μάχες και εκρήξεις στη Βεγγάζη\n Σε εξέλιξη επιχείρηση για να ανακαταληφθεί το Σλαβιάνσκ\n «Κάτω απ' την Παλίρροια», ένα φιλόδοξο ντοκιμαντέρ για τις γυναίκες της Ζανζιβάρης\nTις παρεμβάσεις και τις πρωτοβουλίες του ΠΑΣΟΚ, στις οποίες προχώρησε κατά την περίοδο από τον Ιούνιο του 2012 έως τον Απρίλιο του 2014, σε «θέματα που αφορούν άμεσα στον πολίτη» επισημαίνει η «Χαριλάου Τρικούπη».\nΌπως αναφέρεται σε σχετική ενημέρωση της Χαριλάου Τρικούπη, οι παρεμβάσεις που έγιναν με πρωτοβουλία του ΠΑΣΟΚ και της Κοινοβουλευτικής Ομάδας του αφορούσαν: Τη στήριξη/ ανακούφιση των πιο ευαίσθητων ομάδων του πληθυσμού, τη διασφάλιση δικαιωμάτων των εργαζομένων και των συνταξιούχων, τη στήριξη των μικρομεσαίων επιχειρήσεων και την υπεράσπιση/διατήρηση δημοκρατικών και ανθρώπινων δικαιωμάτων και ελευθεριών των πολιτών. Επισημαίνεται στην ενημέρωση ότι οι παρεμβάσεις εκδηλώθηκαν μέσω πρωτοβουλιών του προέδρου του ΠΑΣΟΚ, Ευ. Βενιζέλου, πρωτοβουλιών της Κ.Ο. με καταθέσεις Προτάσεων Νόμου, Κοινοβουλευτικό έλεγχο, παρεμβάσεις προς υπουργούς, δημόσιες πρωτοβουλίες κ.ά. Επιπλέον, τονίζεται ότι αυτές «ανέδειξαν την φυσιογνωμία του ΠΑΣΟΚ και το αυτόνομο πολιτικό του στίγμα, εν μέσω των μεγάλων προβλημάτων και δημοσιονομικών περιορισμών της κρίσης». Παράλληλα, σημειώνεται ιδιαίτερα ο ρόλος που διαδραμάτισαν οι πρωτοβουλίες του κόμματος «και η σταθερή άρνησή μας για την λήψη των δημοσιονομικών μέτρων για μισθούς - συντάξεις στην πρόσφατη διαπραγμάτευση με τους εταίρους μας».\nΜε τη μάχη του Δαυίδ εναντίον του Γολιάθ, για να υπογραμμίσει το πρόβλημα του συσχετισμού δύναμης, παρομοίωσε ο Αλέξης Τσίπρας την προσπάθεια του ΣΥΡΙΖΑ ενόψει των ευρωεκλογών, να ανατρέψει την ροή των πραγμάτων στην Ευρώπη προς όφελος των λαών, ιδιαίτερα του ευρωπαϊκού νότου. Σε συνέντευξή του στον τηλεοπτικό σταθμό ΑLPHA, ο κ. Τσίπρας εξέφρασε την αισιοδοξία του για την έκβαση της εκλογικής αναμέτρησης, ιδιαίτερα των ευρωεκλογών τονίζοντας ότι «σε όλη την Ευρώπη πια μας βλέπουν με μεγάλη ελπίδα και προσδοκία». Όλα τα μάτια, είπε χαρακτηριστικά, είναι στραμμένα πάνω μας, από φίλους και εχθρούς, ιδιαίτερα δε σε ότι αφορά τον ευρύτερο χώρο της αριστεράς όχι μόνο της ριζοσπαστικής και εναλλακτικής αλλά ακόμη και της κεντροαριστεράς, υπάρχει ένα ιδιαίτερο ενδιαφέρον μια ιδιαίτερη συμπάθεια στην προσπάθειά μας και εγώ αυτό το έχω ζήσει από κοντά σε όλες αυτές τις περιοδείες σε όλες τις μεγάλες πρωτεύουσες\nΓια τη θέση του ΣΥΡΙΖΑ για το Ευρώ, ο κ. Τσίπρας αφού σημείωσε το δικαίωμα των διαφορετικών θέσεων εντός του κόμματος, υπογράμμισε ότι «έχουμε μία διακήρυξη. Έχουμε συλλογικές επεξεργασίες και ψηφισμένες από το συνέδριο συλλογικές θέσεις οι οποίες τι λένε? Λένε ότι δική μας προτεραιότητα είναι να σώσουμε τη χώρα μέσα στο ευρώ, όχι να σώσουμε το ευρώ στην Ελλάδα διαλύοντας την κοινωνία καταστρέφοντας τον ελληνικό λαό».\nΕπίσημη επίσκεψη στην Ελβετία πραγματοποιεί, από σήμερα έως και την Κυριακή, ο Πρόεδρος της Δημοκρατίας. Ο Κάρολος Παπούλιας, θα έχει συνάντηση με τον Ελβετό ομόλογό του, αλλά και την υπουργό Οικονομικών της χώρας. Αύριο, θα επισκεφθεί τον Ευρωπαϊκό Οργανισμό Πυρηνικών Ερευνών (CERN), στη Γενεύη, ύστερα από πρόσκληση του γενικού διευθυντή κ. Heuer, καθώς και την Έδρα των Ηνωμένων Εθνών. Επίσης, θα συναντηθεί με εκπροσώπους ελληνικών κοινοτήτων και Ενώσεων Ζυρίχης.\nΞεκινάει σήμερα η ενδιάμεση εκπτωτική περίοδος που θα ολοκληρωθεί το Σάββατο 10 Μαΐου. Σύμφωνα με τον νόμο τα καταστήματα θα μπορούν να είναι ανοικτά προαιρετικά την Κυριακή 4 Μαΐου, πρώτη Κυριακή της ενδιάμεσης εκπτωτικής περιόδου. Επειδή όμως την Κυριακή διεξάγεται ο «3ος Ημιμαραθώνιος της Αθήνας» , από 8:00 - 11:10, ο Εμπορικός Σύλλογος Αθηνών, εκτιμώντας ότι η επιτυχία της εκδήλωσης θα συμβάλει στην ανάδειξη της εικόνας της πόλης και της αγοράς της, προτείνει στους εμπόρους μέλη του να λειτουργήσουν τα καταστήματά τους από ώρα 12:00 - 18:00.\nΣημαντικά μειωμένο εμφανίζεται τον Μάρτιο το ποσοστό της ανασφάλιστης εργασίας, όπως δείχνουν τα αποτελέσματα των ελέγχων των υπηρεσιών του υπουργείου Εργασίας, που διενεργήθηκαν στο πλαίσιο του επιχειρησιακού σχεδίου «'Αρτεμις». Το ποσοστό της ανασφάλιστης εργασίας που καταγράφεται είναι 23,61%, ενώ το αντίστοιχο ποσοστό τον Μάρτιο του 2013, έφθανε στο 38,50%. Η αδήλωτη εργασία εμφανίζει πτωτική τάση από τον Σεπτέμβριο του 2013 οπότε και ξεκίνησε η εφαρμογή του νέου επιχειρησιακού σχεδίου και η επιβολή των νέων, υψηλών προστίμων, τα οποία φτάνουν τα 10.550 ευρώ ανά αδήλωτο εργαζόμενο.\nΜείωση παρουσίασε τον Ιανουάριο του 2014 ο αριθμός των οφειλετών με νέες ληξιπρόθεσμες οφειλές προς το Δημόσιο (οφειλές που δημιουργήθηκαν από τις αρχές του 2013) σε σχέση με τον Δεκέμβριο. Σύμφωνα με τα στοιχεία της Γενικής Γραμματείας Δημοσίων Εσόδων, οι οφειλέτες αυτοί τον Ιανουάριο ανήλθαν σε 2.653.032 έναντι 2.922.447 τον Δεκέμβριο του 2013. Το σύνολο των νέων αυτών ληξιπρόθεσμων οφειλών ανήλθαν τον Ιανουάριο σε 10,098 δισ., έναντι 10,622 δισ. ευρώ τον Δεκέμβριο. Σημειώνεται ότι για τις οφειλές αυτές προβλέπεται η δυνατότητα πάγιας ρύθμισης σε 12 δόσεις στην οποία έχουν υπαχθεί 92.323 οφειλέτες.\nΣε ότι αφορά τις παλαιές ληξιπρόθεσμες οφειλές, δηλαδή αυτές που δημιουργήθηκαν ως 31.12.2012 ανέρχονταν τον Ιανουάριο του 2014 σε 52,5 δις ευρώ. Για την τακτοποίηση των οφειλών αυτών στη ρύθμιση της τελευταίας ευκαιρίας έχουν 99.793 φορολογούμενοι. Στόχος της Γενικής Γραμματείας Δημοσίων Εσόδων είναι και από τις δύο αυτές κατηγορίες ρυθμίσεων να έχουν εισπραχθεί 662 εκατ ευρώ ως το τέλος του 2014.\nΗ Γερμανίδα καγκελάριος Άγγελα Μέρκελ έφτασε την Πέμπτη στην Ουάσιγκτον για την πολυαναμενόμενη συνάντησή της με τον Πρόεδρο των Ηνωμένων Πολιτειών Μπαράκ Ομπάμα κατά τη διάρκεια της οποίας, τα ζητήματα της Ουκρανίας και η υπόθεση των υποκλοπών της Εθνικής Υπηρεσίας Ασφαλείας αναμένεται να βρεθούν στην κορυφή της ημερήσιας διάταξης.\nΜε την άφιξή της η Μέρκελ πήγε κατ 'ευθείαν στη γερμανική πρεσβεία όπου συναντήθηκε με Αμερικανούς γερουσιαστές. Η πρόσωπο με πρόσωπο συνάντηση με τον Ομπάμα στο Λευκό Οίκο είναι προγραμματισμένη για σήμερα, Παρασκευή. Οι δύο ηγέτες αναμένεται να συζητήσουν τις επιπρόσθετες κυρώσεις κατά της Ρωσίας για το θέμα της Ουκρανία αλλά και για τις συνομιλίες με τη συμμετοχή των ΗΠΑ και της Ευρωπαϊκής Ένωσης με στόχο την επίτευξη μιας ειρηνικής λύσης στην κρίση.\nΣφοδρές μάχες ξέσπασαν σήμερα ανάμεσα στον στρατό της Λιβύης και μια πολιτοφυλακή στην ανατολική πόλη της Βεγγάζης, έγινε γνωστό από κατοίκους. Πυροβολισμοί και εκρήξεις ακούγονταν για περισσότερο από μία ώρα κατά τις πρώτες πρωινές ώρες. Οι ειδικές δυνάμεις του στρατού μετέφεραν οχήματα στον τόπο των μαχών, κοντά στη έδρα των δυνάμεων ασφαλείας της πόλης, δήλωσαν κάτοικοι. Η ταυτότητα του εχθρού δεν έγινε αμέσως γνωστή, είπαν οι κάτοικοι, αν και στην πόλη σημειώνονται συχνά συγκρούσεις ανάμεσα στις δυνάμεις ασφαλείας και τους μαχητικούς ισλαμιστές.\nΥπάρχουν πληροφορίες για θύματα, όμως αξιωματούχοι της κυβέρνησης και των δυνάμεων ασφαλείας δεν ήταν διαθέσιμοι για να σχολιάσουν. Οι μάχες ξέσπασαν μερικές ημέρες αφότου ένας καμικάζι βομβιστής ανατίναξε ένα παγιδευμένο μικρό λεωφορείο έξω από στρατόπεδο του λιβυκού στρατου στη Βεγγάζη, με αποτέλεσμα να σκοτωθούν δύο άνθρωποι και να τραυματισθούν άλλοι δύο. Ήταν η δεύτερη επίθεση καμικάζι από το Δεκέμβριο. Οι επιθέσεις με παγιδευμένα οχήματα και οι δολοφονίες στρατιωτών και αστυνομικών είναι κάτι συνηθισμένο στη Βεγγάζη, όπου οι στρατιώτες συγκρούονται τακτικά με μαχητές της ισλαμιστικής οργάνωσης Άνσαρ αλ-Σαρία, η οποία θεωρείται τρομοκρατική από την Ουάσινγκτον. Οι περισσότερες χώρες έχουν κλείσει τα προξενεία τους στη Βεγγάζη και ορισμένες ξένες αεροπορικές εταιρείες έχουν σταματήσει τις πτήσεις εκεί από το Σεπτέμβριο του 2012, όταν ο αμερικανός πρεσβευτής και άλλοι τρεις Αμερικανοι είχαν σκοτωθεί από επίθεση μαχητικών ισλαμιστών.\nΦιλορώσοι αυτονομιστές στο Σλαβιάνσκ της ανατολικής Ουκρανίας δήλωσαν σήμερα πως ουκρανικές δυνάμεις έχουν εξαπολύσει μια «επιχείρηση μεγάλης κλίμακας» για την ανακατάληψη της πόλης και μάχες μαίνονται στα βορειοανατολικά προάστιά της. Οι αντάρτες του Σλαβιάνσκ, οι οποίοι ελέγχουν την πόλη, δήλωσαν πως κατερρίφθη τουλάχιστον ένα στρατιωτικό ελικόπτερο. Ο Βιατσεσλάβ Πονομαριόφ, ο αυτοανακηρυχθείς δήμαρχος της πόλης, δήλωσε σύμφωνα με το ρωσικό πρακτορείο ειδήσεων Ιντερφάξ πως κατερρίφθησαν δύο ελικόπτερα και ένας πιλότος συνελήφθη. Ένας άλλος σκοτώθηκε. Άλλα ρωσικά πρακτορεία είδήσεων μεταδίδουν πως η πόλη και οι 100.000 κάτοικοί της έχουν περικυκλωθεί από βαριά οπλισμένες δυνάμεις του Κιέβου. Το Ιντερφάξ μετέδωσε επίσης πως θέσεις των ανταρτών στις παρυφές της πόλης δέχονται επίθεση.\n«Την ώρα που, με την άμπωτη, τα νερά της παλίρροιας αποσύρονται και ρηχαίνουν, είναι η ώρα που ο καυτός ήλιος τσουρουφλίζει τη σάρκα. Είναι η ώρα που οι τουρίστες στο γραφικό χωριό Πάτζε της Ζανζιβάρης τρέχουν στα στέγαστρα της παραλίας, να προφυλαχτούν από τον ήλιο και να δροσιστούν μ' αναψυκτικά. Αλλά είναι κι η ώρα που οι γυναίκες της Ζανζιβάρης πιάνουν δουλειά. Πώς να τις πω; «Φυκομαζώχτρες»; Θα 'πρεπε, μα δεν είναι. Αυτές δεν μαζεύουν σκόρπια φύκια, αλλά τα καλλιεργούν. Επίμονα και βασανιστικά. Τα πιάνουν σε σχοινιά που τα δένουν σε παλούκια. Κι αυτό το κάνουν, όταν τα νερά τραβιούνται - κι ο ήλιος καίει - λυγισμένες με τις ώρες στα δύο, σε μια απάνθρωπη κι υπεράνθρωπη "ορθή γωνία"».\nΑυτές οι γυναίκες είναι οι πρωταγωνίστριες του νέου ντοκιμαντέρ που ετοιμάζει η Κατερίνα Ζούλα με τίτλο «Κάτω από την Παλίρροια». Αν και νεαρή σε ηλικία, μετράει ήδη μια επαγγελματική πορεία χρόνων που ξεκίνησε από την ΕΡΤ και συνεχίστηκε στο Al Jazeera, όπου εργάστηκε για 8 χρόνια στο Λονδίνο και στη Ντόχα που διαμένει σήμερα. Παρά το γεγονός ότι η εμπειρία της στον τηλεοπτικό τομέα της χάρισε πολλά, η μεγάλη της αγάπη ήταν πάντα το ντοκιμαντέρ. «Με το ντοκιμαντέρ, βρήκα τον τέλειο τρόπο να ανακαλύψω τον κόσμο. Όταν κάποιος σ' αφήνει να καταγράψεις έστω και μια βινιέτα από τη ζωή του, νιώθεις πραγματικά ότι γνωρίζεις το μέρος που βρίσκεσαι και τους ανθρώπους του», λέει η ίδια μιλώντας στο ΑΠΕ-ΜΠΕ.\nΌποιος ενδιαφέρεται να συμβάλλει στην ολοκλήρωση του ντοκιμαντέρ της Κατερίνας Ζούλα, «Κάτω από την Παλίρροια», αλλά και να παρακολουθήσει ένα promo βίντεο, μπορεί να επισκεφτεί την ακόλουθη διεύθυνση : https://www.indiegogo.com/projects/beneath-the-tide.\nΟ συνθέτης και μπασίστας Χουάν Φορμέλ, ιδρυτής του δημοφιλούς κουβανέζικου μουσικού συγκροτήματος «Los Van Van» πέθανε «ξαφνικά» στην Αβάνα την Πέμπτη σε ηλικία 71 ετών. Η ανακοίνωση της απώλειας του μεγάλου κουβανού μουσικοσυνθέτη έγινε από την τοπική τηλεόραση χωρίς όμως να διευκρινίζεται η αιτία του θανάτου.\nΟ Χουάν Φορμέλ ξεκίνησε την καριέρα του το 1968 στην ορχήστρα του Έλιο Ρέβε πριν ιδρύσει το 1969 το περίφημο συγκρότημα «Los Van Van» που έμελλε να γίνει η «ατμομηχανή» της μετα-επαναστατικής κουβανέζικης μουσικής και η βασική έκφραση της χορευτικής κίνησης σάλσα. Η δημοφιλία του συγκροτήματος παρέμεινε αναλλοίωτη για πάνω από σαράντα χρόνια. Το συγκρότημα έλαβε το 1999 το βραβείο Latin Grammy για την καλύτερη ερμηνεία του μουσικοχορευτικού κομματιού «Llego Van Van». Το 2013, το συγκρότημα Van Van έλαβε το τιμητικό βραβείο Grammy Latino για το συνολικό έργο ζωής.


Thread: Κανόνες forum.\n13-12-2007 12:32 AM #1\nΌποιος συμμετέχει στο forum του www.gamers-odyssey.com , αποδέχεται αυτόματα και τους παρακάτω όρους:\n1) Σωστή συμπεριφορά. Αυτό θα πει ότι δε θα συγχωρείται η προσβλητική χρήση του γραπτού λόγου με οποιονδήποτε τρόπο, δεν επιτρέπεται κανένα είδος διαφήμισης, ούτε κακόβουλες αναφορές σε άλλα forums.\n2) Aπαγορεύονται τα flood-spams, posts δηλαδή που περιέχουν μια λέξη.\n3) Είναι στην ευχέρεια των admin-moderators να κρατούν το μέρος καθαρό και πολιτισμένο. Αυτό θα πει ότι έχουν κάθε δικαίωμα να σβήσουν, να διαγράψουν και να απορρίψουν χωρίς να είναι υπόλογοι σε κανέναν. Αν αισθάνεστε ότι έχετε αδικηθεί ή ότι σβήστηκε κάποιο post σας χωρίς να υπάρχει λόγος ή τέλος πάντων έχετε κάποιο παράπονο, χρησιμοποιήστε ένα προσωπικό μήνυμα προς κάποιον administrator.\n4) Πριν ανοίξετε νέο τόπικ βεβαιωθείτε ότι δεν υπάρχει ήδη παρόμοιο.\n5) Οι υπογραφές θα πρέπει α έχουν μέγεθος που να μην εμποδίζει την ομαλή λειτουργία του φόρουμ. Είναι στην ευχέρεια των admin να τις αλλάξουν ή να τις σβήσουν με ή χωρίς προειδοποίηση.\n6) Καλό θα είναι να γράφουμε με ελληνικά και όχι με greeklish.\n7) Όσον αφορά την γλώσσα καλό θα είναι να είμαστε σε κόσμια πλαίσια. Θα υπάρχει μεγάλη ελαστικότητα όταν απλά περιορίζεται σε "κακές" λέξεις χωρίς να γίνεται "επίθεση" σε κάποιο μέλος. Επίσης σεβαστείτε ότι πιθανώς τα όσα γράφονται εδώ να τα διαβάζουν και παιδιά.\n8) Οι κανόνες μπορούν να αλλάξουν ανά πάσα στιγμή . Οποιαδήποτε αλλάγή θα ανακοινώνεται από εδώ.


5HTP στην αναθεώρηση δοκιμή φαρμάκων για αξιόπιστη χρήση και αλληλεπίδραση » Slim Easy Diet 5HTP στην αναθεώρηση δοκιμή φαρμάκων για αξιόπιστη χρήση και αλληλεπίδραση » Slim Easy Diet\n5HTP στην αναθεώρηση δοκιμή φαρμάκων για αξιόπιστη χρήση και αλληλεπίδραση\nΠολλοί άνθρωποι λαμβάνουν ένα συμπλήρωμα με 5HTP για να ανακουφίσει το άγχος τους και άλλα κατάθλιψη και βάρη. Εδώ έχουμε εξηγήσει την 5HTP σε μια δοκιμή φαρμάκων.\nΠιθανές παρενέργειες 5HTP είναι ένας σημαντικός παράγοντας για να εξετάσει πριν από τη λήψη αυτής της ενίσχυσης συμπλήρωμα διάθεση. 5HTP (5-Hydroxytryptophan ή οξιτρυπτάνη) είναι ένα φυσικό συμπλήρωμα που οι άνθρωποι χρησιμοποιούν συχνά για την ενίσχυση της διάθεσης, την ενίσχυση του ύπνου, καθώς και για το άγχος και την κατάθλιψη. Αυτό το άρθρο θα σας δώσει τα σχόλια των δοκιμών και έρευνες που έχουν γίνει σχετικά με αυτό το 5HTP.\nΤι είναι ακριβώς 5HTP;\nL-5-υδροξυτρυπτοφάνη (5-ΗΤΡ) είναι ο άμεσος πρόδρομος της σεροτονίνης. Είναι εύκολα συντίθεται σε σεροτονίνη, χωρίς βιοχημική ανατροφοδότηση. Αυτή η θρεπτική ουσία έχει μια μεγάλη και ισχυρή ακολουθία που υποστηρίζουν υπερβολικές και ανακριβείς ισχυρισμούς σχετικά με την αποτελεσματικότητά της στη θεραπεία της κατάθλιψης και ενός αριθμού άλλων ασθενειών που σχετίζονται με σεροτονίνη. Αυτοί οι ισχυρισμοί δεν υποστηρίζονται από την επιστήμη. Κάτω από προσεκτική εξέταση, 5HTP μπορεί να αντενδείκνυται για την κατάθλιψη σε ορισμένες από τις πολύ ασθενείς για τους οποίους υποκινητές των 5HTP υποστηρίζουμε τη χρήση του.\nΔεν ανησυχίες για την ασφάλεια εκεί;\n5HTP είναι ίσως SAFE κατά τη λήψη από το στόμα κατάλληλα. 5HTP έχει χρησιμοποιηθεί με ασφάλεια σε δόσεις έως και 400 mg ημερησίως για μέχρι ένα έτος. Ωστόσο, μερικοί άνθρωποι που έχουν ληφθεί έχουν αναπτύξει ένα σύνδρομο κατάσταση που ονομάζεται ηωσινοφιλία-μυαλγία (EMS), μια σοβαρή κατάσταση που περιλαμβάνει ακραία τρυφερότητα μυών (μυαλγία) και ανωμαλίες στο αίμα (ηωσινοφιλία). Μερικοί άνθρωποι πιστεύουν ότι το EMS θα μπορούσε να προκληθεί από μια τυχαία συστατικό ή πρόσμειξη σε ορισμένα προϊόντα 5HTP. Ωστόσο, δεν υπάρχουν αρκετά επιστημονικά στοιχεία που να ξέρω αν EMS προκαλείται από 5HTP, μια πρόσμειξη, ή κάποιο άλλο παράγοντα. Μέχρι περισσότερα είναι γνωστά, 5HTP θα πρέπει να χρησιμοποιείται με προσοχή.\n5HTP είναι πολύ αξιόπιστο στην αύξηση των επιπέδων της σεροτονίνης. 5HTP είναι στην πραγματικότητα χρησιμοποιείται ως κλινική δοκιμή για να κριθεί η δραστικότητα των φαρμάκων. Αναφέρεται ότι επηρεάζουν σεροτονίνης επίπεδα (με την αντιστοίχιση ενός πειραματικού φαρμάκου με 5HTP για την πρόκληση του συνδρόμου σεροτονίνης ή την τοξικότητα της σεροτονίνης. Μπορεί κανείς να δει πόσο ότι φαρμάκου επιδεινώνει τη βιοσύνθεση της σεροτονίνης ή βιοδιαθεσιμότητα βλέποντας πόσο της δόσης 5HTP απαιτείται για να προκαλέσει το σύνδρομο. Η χαμηλότερη δόση είναι ενδεικτικές υψηλότερων ισχύος του φαρμάκου). Αυτή η δοκιμή είναι γνωστή ως η δοκιμή σύνδρομο που προκαλείται 5HTP.\nΜέχρι τώρα, αυτό είναι κλινικά ελεγμένο με ορισμένες μελέτες με τη χρήση του 5HTP. Ωστόσο, θα πρέπει να ασχοληθεί με τις αξιόπιστες και γνήσια προϊόντα. Εδώ, προσφέρουμε την αρχική 5HTP με τη συνιστώμενη συμπλήρωμα από EvolutionSlimming. Μπορείτε να αγοράσετε το συμπλήρωμα 5HTP στην επίσημη ιστοσελίδα EvolutionSlimming. Μέσω του συνδέσμου εδώ, μπορείτε να επισκεφθείτε τη σελίδα για να εγγραφείτε και να αγοράσετε το συμπλήρωμα.\nSlim Easy Diet » 5-HTP » 5HTP στην αναθεώρηση δοκιμή φαρμάκων για αξιόπιστη χρήση και αλληλεπίδραση\nΑγοράστε φθηνά συμπλήρωμα Garcinia με υψηλά προσόντα χάπια


Ο Σύνδεσμος Ξεναγών Θεσσαλονίκης, με την ευκαιρία του εορτασμού της Παγκόσμιας Ημέρας Τουριστικού Ξεναγού (21 Φεβρουαρίου), διοργανώνει σειρά ξεναγήσεων – εκδηλώσεων, εκτός Θεσσαλονίκης:\nΞενάγηση στο αρχαιολογικό Μουσείο της Κομοτηνής.\nΠεριήγηση στην πολιτική, κοινωνική, θρησκευτική και οικονομική ζωή των κατοίκων της Αρχαίας Θράκης, μέσω των εκθεμάτων του Μουσείου.\nΗ ξενάγηση θα πραγματοποιηθεί το ΣΑΒΒΑΤΟ 22 ΦΕΒΡΟΥΑΡΙΟΥ 2014 και ώρα 11:00 πμ.\nΜοναδική επιβάρυνση των επισκεπτών το αντίτιμο του εισιτηρίου εισόδο (2 ευρώ κανονικό και 1 ευρώ μειωμένο).\nΔηλώσεις συμμετοχής (έως 40 άτομα), ως Παρασκευή, 21/02/2014,Τηλ. 6946955345 (Κιουρτσόγλου Ιωάννης)\n«Τα Γλυπτά ανάμεσά μας»\nΘεματική ξενάγηση στα δημόσια γλυπτά της Καβάλας. Αναπόσπαστα κομμάτια της πόλης που συμβολίζουν τάσεις, αντιπροσωπεύουν ρεύματα και καλλωπίζουν το χώρο, κομμάτια της ιστορίας…\nΗ ξενάγηση θα πραγματοποιηθεί την ΚΥΡΙΑΚΗ 23 ΦΕΒΡΟΥΑΡΙΟΥ 2014 και ώρα 11:00 πμ.\nΣημείο συνάντησης το άγαλμα του Μωχάμεντ Άλη.\nΞενάγηση στον αρχαιολογικό χώρο και μουσείο του Δίου\nΠερπατήστε μαζί μας στην Ιερή Πόλη των Μακεδόνων και ανακαλύψτε μύθους, θρύλους και ιστορία…\nΟι επισκέπτες επιβαρύνονται με το αντίτιμο του εισιτηρίου εισόδου\n(6 ευρώ ενιαίο – 3 ευρώ μειωμένο).\nΠεριηγηθείτε μαζί μας στην όμορφη και παραδοσιακή πόλη του 19ου αιώνα.\nΗ ξενάγηση θα πραγματοποιηθεί το ΣΑΒΒΑΤΟ 22 ΦΕΒΡΟΥΑΡΙΟΥ 2014 και ώρα 11:00 πμ. Σημείο συνάντησης μπροστά στο Ρολόι.\nΞενάγηση στον Αρχαιολογικό Χώρο και Μουσείο της Πέλλας\nΑνακαλύψτε μαζί μας την πρωτεύουσα της Αρχαίας Μακεδονίας στα χρόνια του Αλεξάνδρου και αγγίξτε πτυχές της καθημερινής ζωής των αρχαίων Μακεδόνων.\nΣημείο συνάντησης η είσοδος του Αρχαιολογικού Μουσείου.\nπηγή: http://organosi20.gr/, http://www.ipolistonkosmo.gr


LUXUS Properties: Νέα γενιά στα μεσιτικά - Καβάλα, Πρωϊνή, Ραδιόφωνο, Εφημερίδα της Καβάλας, νέα, καβάλα ειδήσεις, μικρές αγγελίες\n15 Φεβρουαρίου 2019, 3:31 ΜΜ\nLUXUS Properties: Νέα γενιά στα μεσιτικά\n6 Δεκέμβριος, 2018, 7:23 πμ\nΑπέναντι από τις Καμάρες, γωνία Κουντουριώτου και Ομονοίας, λειτουργεί από την προηγούμενη εβδομάδα ένα διαφορετικό γραφείο. Ξεχωρίζει για την αισθητική του προσέγγιση και το στυλ του. Είναι κάτι περισσότερο από ένα νέο μεσιτικό γραφείο. Είναι η νέα γενιά, η νέα ματιά και άποψη στα μεσιτικά. Ιδέα και επένδυση των αδελφών Μιχαηλίδη, σε συνεργασία με τον όμιλο LUXUS . Ο Δημήτρης και ο Γιάννης Μιχαηλίδης τόλμησαν σε εποχές δύσκολες. Έβαλλαν ψηλά τον πήχη κι έτσι από πλευράς χώρων έκαναν κάτι όντως διαφορετικό. Κάτι που μοιάζει με πολυτελές αλλά δεν είναι. Πρόκειται για μια ευρωπαϊκή λογική, η οποία φέρνει τις εξελίξεις στην πόλη μας.\nΗ εταιρία LUXUS Properties συμμετέχει σε δίκτυο μεσιτικών γραφείων σε όλη την Ελλάδα αλλά και την Ευρώπη. Γνωρίζει τα δεδομένα της τοπικής αγοράς. Προσαρμόζεται σε αυτά. Μπορεί να εξυπηρετήσει σύμφωνα με τα ελληνικά, τα Καβαλιώτικα δεδομένα αλλά ταυτόχρονα μπορεί να φθάσει και στο κάτι περισσότερο. Σε αυτό που τελικά αναζητούν οι ιδιοκτήτες ακινήτων με απαιτήσεις. Η αγορά άλλωστε αλλάζει. Μεγαλώνει αφού όλος ο Νομός Καβάλας προσελκύει το ενδιαφέρον επιχειρηματιών απ’ όλον τον κόσμο. Η LUXUS Properties «μιλά» στη γλώσσα της εποχής. Υιοθετεί τους ευρωπαϊκούς κανόνες, τρέχει προκειμένου να «βγει» μπροστά. Κι έτσι να εξυπηρετήσει άριστα όσους την εμπιστευτούν.\nΤον χώρο προετοίμασε ο συμπολίτης διακοσμητής Αλέξης Λούσιας. Μας εξηγεί αυτό που όσοι το βλέπουν, εντυπωσιάζονται:\n« Ο σχεδιασμός για τη δημιουργία του χώρου βασίστηκε σε πρωτοποριακές ιδέες και λύσεις, κάνοντας ένα βήμα μπροστά στο χώρο των μεσιτικών γραφείων. Εσωτερικά η διαρρύθμιση είναι τέτοια ώστε να εξυπηρετούνται ταυτόχρονα πολλοί πελάτες. Υπάρχουν γιγαντοοθόνες για τα προβάλλουν κατοικίες και οικόπεδα που είναι προς αξιοποίηση».